text:
Minister Dangui Oduber Un weekend grandi tras di lomba pa e recuperacion di nos turismo
Minister Dangui Oduber
Un weekend grandi tras di lomba pa e recuperacion di nos turismo
ORANJESTAD – Minister di Turismo y Salud Publico, Sr. Dangui Oduber, den luna di januari caba a anuncia Aruba su exit strategy pa por bolbe bek na normalidad. E exit strategy aki tawata hopi importante pa Aruba su recuperacion di turismo. A percura pa flexibilisa e ‘’inreisbeleid” pa asina por percura asina atrae mas turista. E variante omicron tawata tin su efecto riba Aruba su turismo y a sinti esaki den luna di januari 2022. A proyecta cu pa aña 2022 lo tin un recuperacion di entre 85% pa 100% di turismo den comparacion cu aña 2019 cu tawata Aruba su miho aña den historia.
Un highlight den luna di januari 2022 sigur tawata e hecho cu no obstante un caida den turismo di cantidad di bishitante, toch a mira un recuperacion di 79% di e ‘’tourism receipt” cu ta e indicador di mas importante pa midi calidad di turistanan.
Siman pasa gobierno a tuma e decision cu Aruba ta bolbe bek na normalidad y asina elimina tur restriccion cu tawata existi. Cu esaki e focus ta pa Aruba focus riba recuperacion di turismo pa asina recupera e economia y crea oportunidadnan cu pais Aruba tin mester di dje.
Riba diasabra a yega un total di 5316 turista via nos aeropuerto di cual 4384 tabata procedente di Estados Unidos cu ta nos mercado di mas importante, sigur un diasabra grandi pa e recuperacion di nos turismo. Diadomingo tabata Celebrity Sunday caminda nos porta maritimo a celebra cu yegada di dos barco crusero di Celebrity Cruises. Tur esaki ta crea e perspectiva cu nos mester di dje. Nos ta mira tambe cu e ‘’load factors” nan di avionan ta subiendo y ta yegando rond di 70% caba. Aerolineanan ta manteniendo nan capacidad di asiento cu a reserva pa Aruba. Esaki sigur ta demostra e confianza cu aerolineanan tin den prodcuto Aruba.
Minister di Turismo y Salud Publico Sr. Dangui Oduber ta satisfecho di mira un weekend caminda hopi turista a yega nos isla, sea ta via nos aeropuero of crusero. Un weekend cu hopi trabou pa nos taxista, tour operators, restaurantnan y tiendanan.
Turismo ta keda e driver principal di nos economia.


c: text/html

text: Diahuebs mainta tempran a drenta informe di cu vandalistanan a comete daño na e School Preparatorio Washington, mesora a dirigi un patruya na e sitio na yegada di e patruya a bin compronde cu esnan encarga cu e school a haya e school vandalisa. Desconocidonan a forsa bentana di un klas y a hinka su mannan entre e trali y a logra saca cantidad di potchi verf cual e muchanan ta usa pa handen arbeid y a primi esaki full rond riba e gang entre e klasnan te hasta na alomenos 2 caminda a laga un nomber y fam atras comosifuera e ta e autor. Polis a tuma e keho y a keda di sigui investiga pa atrapa e vandalista of vandalistanan cu a comete e acto aki.

robotstxt: allowed

filter: keep


text:
ORANJESTAD – Aruba ta den e di 5 ola di e pandemia conoci como Covid19. Hopi di nos a experencia esaki caba, sea den forma di contagio personal, vacuna, y tin cu no a pasa den nada di esaki (ainda). E intencion di e encuesta aki di Noticiacla.com ta pa sa con abo a experencia e virus aki sea cu bo a keda contagia of no. Manera semper, e resultado ta uno cu meta puro noticioso. Danki pa bo participacion. Pa bo participa, click AKI
Clouds: {{current_weather.clouds}}%
Wind ({{current_weather.wind.deg}}): {{current_weather.wind.speed}}{{units_wind}}


text:
Departamento di Cultura Aruba (DCA) ya ta varios aña ta apoya Fundacion Cultural di Festivalnan Folklorico (FCFF) cu recientemente a participa cu inscripcion ta habri pa e Festival di Dande Adulto 2021 desde awo te cu dia 17 di december 2021pa 11:59 pm. Esaki Sra. Jessica Croes, presidente di e fundacion a participa esaki.
Sra. Jessica di nan banda ta contento cu e festival por sigui e aña aki. Aña pasa esaki a sosode den forma virtual y mester a adapta na e situacion cu Aruba tabata den pa medio di un pandemia.
E Festival di Dande Adulto 2021 ta bay tuma luga riba 27 di december 2021 di 06:00 pm – 01:00 am na Centro di Bario Tanki Leendert.
Inscripcion por sosode a traves di formulario digital via di e link aki:
https://forms.gle/kxYtgZVns1A2Yay59
Tambe por haya e link aki riba nan pagina di Facebook: Fundacion Cultural di Festivalnan Folklorico.
E agrupacionnan por participa e aña aki cu maximo di3 cantante di Dande pa cada agrupacion, esaki debi na e horario cu mester caba pa 01:00 am y nan ta mantene e medidanan di Covid-19 duna pa gobierno di Aruba pa medio di Crisis-Team.
Dande ta un di e folklornan di mas bieu di Aruba y cu te ainda ta existi den nos barionan. P’esey ta importante pa nos comunidad sigui apoya e festivalnan di Dande pa e tradicion aki no bay perdi.
Departamento di Cultura Aruba ta sostene e festival aki y ta pidi pa lidernan di e gruponan di agrupacion tipico pa inscribi mas lihe cu ta posibel. DCA ta speracu Aruba lo tin un tremendo festival di Dande Adulto 2021. Pa 27 di december proximo Aruba lo conoce su Rey y Reina di Dande di Aruba pa 2021.


text:
ORANJESTAD – Diabierna anochi AVP un biaha mas a celebra cu pueblo apertura di un otro oficina di partido y inicio di campaña di candidato Benny Sevinger. E politico a bisa cu e oficina mes nunca a cera su portanan…
Trabounan di embeyecimento y mehoracion di calidad di bida di nos hendenan a tuma lugar na un total di 47 bario rond di nos isla Siman pasa Otmar Oduber durante un exitoso reunion di contacto na cas di famia Mackintosh…
E tabata un ambiente grandi, cu un multitud, no solamente di Noord pero di diferente parti di e isla cu a compaña e candidatonan di Noord – Juan David Yrausquin, Paul Croes y Jeffrey Kelly – den e Green Walk…
Mike Eman durante Green Walk and Bike na Noord: “E bon trabou na Aruba ta bisto y pueblo ta nota esaki”
Lider di AVP Mike Eman durante evento magistral na Noord: “Aruba ta berde berde, pasobra nos a haci un bon trabou” E bon trabou na Aruba ta bisto y pueblo ta nota esaki. Ta pesey cu partido AVP ta creciendo cada…
Juan David Yrausquin: “Cu orguyo nos di AVP por cana den Noord pasobra nos a haci un Bon Trabou pa Noord tambe” Candidato di partido AVP Juan David Yrausquin di districto di Noord, tabata masha contento y yen di gratitud pa…
Green Walk y Bike Tour a domina diadomingo atardi Considera como un di e anfitrionnan di e actividad teni ayera, candidato pa partido AVP Paul Croes a expresa di manera hopi cla e satisfaccion cu el a sinti di mira…
Na Savaneta partido AVP a inaugura un Cas di Partido den bario di Savaneta. Despues di anuncio di Sra. Wyatt-Ras na cas di su mayornan, caminda cu e la anuncia su union cu partido AVP, un masa grandi di sostenedornan…
E Politico mas prominente di partido MEP cu a uni su mes cu e partido berde Diabierna atardi parlamentario y ex-presidente di Parlamento di fraccion di MEP, a anuncia su union cu e partido berde. For di basta tempo caba…
E trafico di Playa pa San Nicolas no tabata asina facil pa automobilistanan bayendo direccion pariba. E Green Walk di AVP a ranca basta hende cu sea a bai cana of core bicicleta. Canto di caminda tabata tin sea autonan…
ORANJESTAD, Aruba – 31 di mei 2013: Anticipando eleccion cu ta tuma luga dia 27 di september proximo, Ing. Mike de Meza, actual Minister di Finansa, Comunicacion, Utilidad y Energia a start su campaña cu un evento bon atendi na…


text:
KRALENDIJK- Resientemente miembronan di Konseho Insular pa MPB, Edison Ellis i Edwin Domacassé, a risibí nan sertifikado di ‘Public Speaking’ (papia dilanti di un públiko) despues di a terminá e kurso aki ku éksito.
E dos miembronan di Koseho Insular a sigui e kurso di ‘Public Speaking’ serka e kompania ‘Eagle Eye Media’ ku ta bou di direkshon di señor Jefferson Rosalia. E mes persona aki a duna e kurso i na final a hasi entrega di e sertifikado na e dos miembronan di Konseho Insular komo prueba ku nan a finalisá e kurso eksitosamente. Ellis i Domacasse a bisadi a keda a hopi entusiasmá ku e treinen.


text:
Parlamentario Shailiny Tromp-Lee (MEP):
ORANJESTAD (AAN): Parlamentario Shailiny Tromp - Lee a indica cu diahuebs por a finalisa tratamento di cambio den nos Constitucion pa ancra e Ombudsman. Dia 9 di september 2020 Parlamento di Aruba a pasa e ley mes di Ombudsman unanimamente. Dia 24 di februari 2021 nos a cuminsa trata e cambio den nos Constitucion pa por ancra e Ombudsman aden. Nos a logra termina segunda tanda pero no a pasa pa votacion mirando cu kier a pidi conseho over e 8 amiendanan cu a keda presenta.
Reunion a habri na final di tanda 2 unda minister a hiba palabra y despues di esaki a pasa dibiaha pa votacion. Oposicion a pidi punto di ordo y a pidi pa agrega un tercera tanda, cual lo pone nos desvia for di artikel 83 lid 2 di Reglement van Orde. Pa haci esaki debidamente lo mester votacion di tur 21 parlamentario pa bay pro e cambio aki. Lastimamente lider di Fraccion AVP no tawata presente cual a haci’e imposibel pa cumpli cu e peticion di oposicion. Pa e motibo aki a pasa e ora di biaha pa e ronda di votacion.
Aki ta sigui un splicacion cortico kico ta un Ombudsman y con importante e ta.
Ombudsman
Un Ombudsman ta un defensor di pueblo. Un institucion cu lo brinda proteccion na pueblo y nos muchanan. Un caminda cu un ciudadano por acudi ora cu e ta sinti su mes prehudica of cu su derechonan no ta keda respeta door di Gobierno, instancianan semi-gubernamental y otronan cu lo cay bou di e ley aki.
Ombudsman of e Defensor di Pueblo ta un institucion independiente y imparcial. E Defensor di pueblo mester evalua kehonan encuanto diferente aspecto di e aparato gubernamental y semi-gubernamental. E mester defende e interes di e ciudadano y supervisa e calidad di e servicionan publico den un pais. Cu otro palabra E Defensor di Pueblo lo yuda comunidad investigando nan keho y of denuncia. Alabes E Defensor di Pueblo ta pa yuda e aparato gubernamental pa mehora nan proceso y proceduranan basa riba e resultado di su investigacionnan y informacion adkeri.
Pesey mes E Defensor di Pueblo lo mester tin un enfoke proactivo pa ta den contacto cu publico en general y trata tur keho of denuncia cu e ricibi cu atencion cuidadoso y cu respet. Haci E Defensor di pueblo un realidad ta un di e metanan proponi den e acuerdo di gobernación di Gabinete Wever-Croes I mirando cu e ta fortifica nos estado di derecho y ta aporta na bon gobernacion.
Pues por mira con importante e ombudsman ta pa locual ta trata salvaguardia derecho di tur ciudadano aki na Aruba. Pesey e ta duel mi cu pa e hecho di haci politica, crea duda riba e ley aki sin ningun hecho, y pa crea discordia, awe nos, no Partido MEP, no Partido AVP, pero nos Aruba a sali perdi. Aruba e unico pais den reino cu no tin un ombudsman di cual awe por a keda concretisa, awe oposicion a scoge pa grita contra y pone Aruba su nomber den scuridad pa locual ta trata respet y balor pa derecho humano!


text:
Diaranson Centro di Bario Playa Pabou tabata di fiesta. E comision 60+ a uni bek despues di dos aña di pandemia.
Dennis Burke, presidente a splica cu esaki ta un comision cu tin como meta organisa actividad pa 60+, no solamente pa Playa Pabou, pero pa Aruba completo. Tur persona di tur bario di Aruba por participa.
Annie Kock, miembro di Comision 60+ , a splica cu e comision ta encarga cu e programa pa ful un aña. Eyden nan ta hinca tur nan actividadnan, cual ta varia. Si nan keda na e Centro di Bario Playa Pabou nan ta haci seso sport y obra di man. Pero tin ora nan ta sali bay keiro tambe den bus.
Kock a relata cu e miembronan ta gusta esaki masha hopi mes, sea nan ta bay casino cu ful e grupo. Esaki ta algo hopi bon pa e miembronan ya cu nan ta haci actividadnan sano y tambe nan ta mantene nan mes activo.
Hopi di e grandinan ta biba nan sol, nan ta isola. P’esey esun cu kier bira miembro, tur ta bonbini. Sea ta dama nan so, e cabayeronan so tambe. Sin laga afo nos parehanan pensionado. Tur ta mas cu bonbini.
Pero no ta solamente personanan di 60 aña por bira miembro, pero tambe esunnan cu ta mas jong tambe cu lo kier ta activo riba tereno social of kier ta activo den grupo, pa haci actividad, cera conoci cu otro hende, esaki tambe ta posibel.
Si bo ta sinti cu bo ta cla pa forma parti di e grupo aki, pasa libremente na Centro di Bario Playa Pabou y busca mas informacion.


text:
Tópiko: publikashon relato di trabounan di Parlamento
Na: Presidente di Parlamento
Sra. C. America – Francisca
Wilheminaplein #4
Presente
Kòrsou, 20 yüni 2022
Tópiko: publikashon relato di trabounan di Parlamento
Apresiabel sra. America – Francisca,
Presidente di Parlamento sr. Millerson di felis memoria a introdusí un relato den kua e ta informá komunidat tokante e trabounan den Parlamento.
E relato tabata keda produsí, 4 biaha pa aña, kada kuartal. Den e relato Presidente di Parlamento tabata relatá e kantidat di reunionnan ku a keda yama, e biahenan ku a keda realisá i tambe e presensia di kada miembro di Parlamento na reunionnan.
E relato aki a trese un transparensia enorme, den e forma ku e Parlamento i kada miembro individual ta funshoná riba e terenonan ariba menshoná. No ta tur Parlamentario tabata apresiá esaki, pero e relato a keda ampliamente apresiá pa komunidat kompleto.
Suskrito a tuma nota ku for di 11 di mei 2021, e relato aki, no a keda emití mas. Esaki ta un echo lamentabel. I nos lo kier puntra sra. Presidente, si akaso lo nó saka e relato aki mas?
Nos por tuma nota di e konsternashon den komunidat pa ku biahenan di Parlamento i tambe presensia di diferente parlamentario na reunion. E relato aki lo por trese por medio di sifra, informashon konkreto ofer di esakinan. I krea asina aki e transparensia di banda di Parlamento.
Suskrito ta di opinion ku e inisiativa di sr. Millerson di felis memoria, a alsa e nivel di funshonamentu di Parlamento i brinda nos komunidat un hèrmènt di kontrol mas. Pa e puntonan ariba menshoná a skohe pa manda e karta aki pa sra. Presidente, pa asina por haña un klaridat, pero mas ainda pa e komunidat por sa, sí nan lo por sigui haña informashon por medio di relato òf no.
Suskrito ta keda pendiente pa un kontesta di banda di sra. Presidente.
Danki di antemano,
Miembro di Parlamento, Partido Alternativa Real


text:
ORANJESTAD – Prome Minister Mike Eman ta kere fuertemente den fomenta practica di deporte den cada bario. Durante e ultimo ocho añanan por a haya e Prome Minister frecuentemente di bishita na facilidadnan deportivo y combersando cu miembronan di directiva, cu mientras tanto, a bira su amigo. Esey ta e caso tambe cu SV La Fama cu siman pasa a realisa e groundbreaking pa nan mini veld di futbol cu yerba artificial.
Giovanny Croes, Tesorero y Team Manager di SV La Fama a expresa su satisfaccion y di henter e organisacion ora el a bisa cu pa nan ta un alegria y orguyo grandi. “Vision di gobierno ta cuadra cu e vision di La Fama y sigur lo trece un cambio y progreso den e mentalidad di deporte, pero tambe den e dushi bida den bario di Savaneta y bicindario. Nos ta kere cu un proyecto asina lo engrandece y mehora bida di nos tur akinan.”
Minister President Eman di su banda a duna di conoce cu, como Gobierno, nan ta hopi contento cu por duna e aporte aki na SV La Fama, un organisacion cu a demostra di ta dedica na duna oportunidad y un desaroyo positivo na nos hobennan. Eman a gradici directiva y miembronan pa nan cooperacion ya cu ta den union di forsa ta logra e resultadonan aki.
Adicional na esun di La Fama cu lo keda cla pa fin di augustus, tin cinco otro cancha den progreso den diferente bario. E siman anterior a inicia esun na Angochi y tambe tin un destina pa Centro di Bario Dakota, entre otro. E proyecto aki ta uno cu Gabinete Mike Eman tin algun tempo caba trahando riba dje, bou direccion di Ditto Acosta, pa logra financiamento atrabes di Comite Olimpico Arubano y tambe International Olympic Committe.
A scoge deliberadamente pa realisa e construccion durante dianan di vakantie pa asina ora cu scol cuminsa bek, y entrenamento hunto cune, e facilidad ta cla tambe pa tur e muchanan usa. “Nos ta hibando batting cages y soccer turfs den diferente bario y e siguiente stap lo ta pa tur veld bira di yerba,” Eman a bisa. “Esaki ta un practica den escala chikito.” Na final di e ceremonia na Savaneta, Croes a pidi Dios pa duna Minister President hopi bida y salud pa sigui traha pa pueblo y apoya deporte manera el a bin ta haci.
Sea ta cu un mini veld di futbol na Arsenal, sosteniendo deporte di kite y windsurfing of rehabilitando pista di Rough Riders na Savaneta, no tin duda cu Gabinete Mike Eman atrabes di e programa BoBario, tin e futuro di nos deportistanan y di deporte en general na pecho.


text:
Detenshon relashoná ku menasa i maltrato.
KOMUNIKADO DI PRENSA 296 /2022
09 yüni 2022
Detenshon relashoná ku menasa i maltrato.
Departamentu di Komunikashon i Prevenshon
KUERPO POLISIAL KÒRSOU SIRBI I PROTEHÁ
Djawebs 09 di yüni 2022 alrededor di 06.58’or Sentral di Polis a risibí informashon di un
kaso di bringamentu den kaya Sambarku.
Mesora a dirigí unidat na e sítio.
Na yegada di e unidat, a resultá for di investigashon ku un hòmber a menasá un otro
hòmber mientras ku un dama tambe a keda maltratá.
Relashoná ku e menasa i maltrato aki polis a hasi detenshon di dos hòmber sospechoso,
respektivamente R.H.G.L. di 26 aña di edat i B.P. di 24 aña di edat, ámbos nase na Kòrsou.
A presentá e sospechosonan dilanti un fiskal ouksiliar ku a ordená nan enkarselamentu
pendiente di mas investigashon.


text:
Diasabra mainta a sosode un accidente entre un van y un e-scooter. E van a laga un auto pasa riba caminda di preferencia den Santa Helenastraat. E chauffeur di e van no a mira e homber cu riba e e-scooter ya bin tras di e auto.
Ora a sali di Consuelostraat pa subi Santa Helenastraat a dal e persona riba e e-scooter. E homber riba e step a cay y haya rasca na curpa. E chauffeur di e van a bati alarma mesora y polis cu ambulance a yega di biaha na e sitio. A atende e homber levemente herida na e sitio mes.
Ora polis di trafico a yega a atende cu ambos persona envolvi. A mustra e homber riba step cu e vehiculo ey tin motor. A mustr’e tambe cu mester tin number y seguro pa move riba caminda. No por subi caminda cu un vehiculo di motor sea di combustible of motor di coriente sin documento.
Polis tin hopi dolor di cabes cu e vehiculonan aki ultimamente cu no tin mucha claridad pa trafico. Polis ta para ariba cu nan tin motor di coriente y mester tin documento paga di belasting y seguro pa move. Finalmente e chauffeur di e van mes a yuda e homber yega cas cu su e-scooter ora tur cos a caba. Seguro di e van lo cubri tur gasto.


text:
Diahuebs mainta, despues di mas cu cuater aña, ta tuma luga tratamento di e caso penal di e 46 baranan di oro. Den e caso aki tin dos persona acusa di falsificacion y contrabanda di oro. E acusadonan den e caso aki ta Rafael Gonzalez Zambrano y Juan Carlos Toro Rodriguez, ambos residente di Aruba.
E caso aki a tuma luga dia 9 di februari 2018 na momento cu e cargamento di 46 bara di oro a yega Aruba riba un vuelo. Aki a baha e carga y a lag’e den man di Duana te ora cu a yega momento pa abordo e vuelo di KLM rumbo pa Hulanda y for di eynan mester a bay Dubai pa entrega e oronan.
Tur cos a bay normal, supuestamente y e persona cu ta escolta e oro, manera semper, tabata abordo caba ora cu funcionarionan di RST a para e avion y a baha Zambrano y e oro for di e avion. A informa e persona aki y otro persona cu ta intermediario cu e doñonan cu nan ta deteni pa falsificacion di documento, traha door di un broker y contrabanda di oro. E investigacion den e caso a alarga cu tempo y na momento cu e tratamento tuma luga diahuebs mainta, a pasa 4 aña, cuater luna y 12 dia.
Segun por a compronde y ta increibel, cu despues di tanto tempo a pasa, ta apenas dos dia prome cu e tratamento, a saca e acusacion contra e dos personanan ariba menciona, cu den Corte lo wordo representa pa abogadonan Peppi Sulvaran di Corsou y Peter Mohammed di Aruba. Corte a tuma henter mainta pa trata e caso aki.


text:
Riba dia 21 y 22 di juni directornan di hospitalnan di Caribe Hulandes a bishita Horacio Oduber Hospital. Den cuadro di e cooperacion den region a combersa mas di cerca tocante e importancia pa loke ta formacion di dokter y enfermeranan specialisa, acomodacion durante calamidad y reduci e cantidad di transferencia di pashent pa paisnan pafo di Reino Hulandes.
Dr. Horacio E. Oduber Hospital ya ta cumpli un funcion importante pa pashent di Boneiro, pero durante e olanan di Covid tambe a acomoda pashentnan di Corsou y despues di e horcan Irma tambe a trata hopi pashent di Sint Maarten. Tambe e otro hospitalnan den region a duna nan aporte y sosten pa e islanan rond di nan.
Dos aña pasa a surgi e idea pa inicia un aliansa formal di hospitalnan pa actua miho den e cuido regular. Durante e siguiente dianan lo efectua e instalacion formal di “Dutch Caribbean Hospital Alliance”.
Director di HOH, drs. Jacco Vroegop: “Esaki ta un paso importante di e continuacion di colaboracion pa un mehoracion di cuido pe habitantenan di nos islanan. Importante ta cu e autonomia di e hospitalnan y cuido riba cada isla lo sigui wordo salvaguardia. Cuido pa nos habitantenan y oportunidadnan pa nos empleadonan lo wordo reforsa y mehora, principalmente door di comparti den conocimento, compra y retonan di personal. Baha gasto conhunto lo conduci na inversionnan pa nos habitantenan. Ademas, educacion y condicionnan atractivo pa un bon ambiente laboral y personal experto di educacion cualitativo.”
Despues di e bishita y combersacionnan tur director a sigui na mesa cu e gobiernonan y seguronan di cuido di e islanan, incluso Hulanda. Diabierna awo esaki lo conduci na proyectonan cla pa ehecuta, sosten y acuerdonan di fondo y personal door di e ministernan encarga cu cuido na Aruba, Corsou, Sint Maarten y e secretario di estado di Salud, Bienestar y Deporte pa Boneiro, Saba y Sint Eustatius.
Directornan di e hospitalnan a duna di conoce di ta impresiona di e posibilidad y facilidadnan di HOH. Aruba tin un hospital cu su poblacion por ta orguyoso di dje.


text:
Aruba Airport Authority N.V. (AAA) den presencia di Aruba su Minister di Turismo y Salubridad Dangui Oduber, CEO di ATA Ronella Croes, Frontier Airlines su “International and Domestic Sales Manager” Alfredo Gonzalez y otro partner y stakeholder a yama bonbini na Frontier su buelo inaugural for di Miami (MIA) pa Aeropuerto Internacional Reina Beatrix (AUA Airport).
Cu su oficina principal na Denver, Colorado, Frontier Airlines su slogan ta: ‘Low Fares Done Right’. E compania ta opera mas di 100 avion tipo A320 y tin e cantidad mas grandi di avionnan A320neo na Merca, ofresiendo un nivel mas halto di reduccion di zonido y eficiencia di fuel compara cu modelonan anterior. E buelo semanal aki for di Miami pa Aruba lo ta un adicion spera na nan 120 destinacionnan den Merca, Caribe, Mexico y Centro America. Cu mas di 140 avion Airbus den bestelling, Frontier Airlines lo sigui traha pa cumpli cu su mision pa brinda opcionnan di biahe mas economico y sostenibel, conectando Aruba cu mas di 100 destinacion na Merca.
“Awe, un esfuerso anticipa pa agrega Frontier Airlines finalmente a cristaliza cu e prome buelo for di Miami. 2021 a mustra di ta un anja mas fuerte di recuperacion y Frontier Airlines, siendo un di e “low-cost carriernan” mas popular na Merca, sigur lo ta un adkisicion valioso na e continuacion di e recuperacion. E prome paso aki den nos relacion lo brinda opcionnan di biahe adicional pa tanto pasahero local y for di Merca, mescos cu e motto di Frontier Airlines ta bisa: “The sky is for everyone.” Como un aerolinea creciente y hopi conciente di medio ambiente, e aerolinea ta cuadra perfectamente cu AUA Airport su vision pa futuro. Plannan di expansion y pa bira e aeropuerto mas sostenibel den e region ta aplicabel pa tanto AUA Airport y Frontier Airlines”, asina CEO di AAA Joost Meijs a bisa.
“Nos ta hopi ansioso cu awe a lansa e servicio aki pa Aruba cu buelo nonstop pa Miami,” asina Alfredo Gonzalez, “International and Domestic Sales Manager” di Frontier Airlines a bisa. “Frontier Airlines su approach ‘Low Fares Done Right’ ta enfoca riba prijsnan economico y ta brinda e facilidad pa crea memorianan di vakantie memorabel na mas hende. Nos ta spera di por yama bonbini na hopi turista nobo na e isla di Caribe conosi pa su alegria, hospitalidad y un sin fin di aventura nobo.”
E aerolinea lo sigui enfoca pa agrega mas mercado unda nan approach di ‘Low Fares Done Right’ lo beneficia tur cliente y ta stimula demanda cu prijsnan economico y bon servicio. Pa probecha di tur e bon dealnan por bishita https://www.flyfrontier.com/


text:
MIAMI, FLORIDA – Djadumingu 12 di yanüari, e aktual rei di honron den Beisbòl Profeshonal Hapones, Wladimir Balentien a keda detené riba sospecho di violensia doméstiko.
Segun e affidavit di polis di Miami Dade, “Wladimir a yega na kas di su kasa. E kasa, Karla Balentien a nengá di kontesta e porta dilanti.”
“Karla Balentien tabata dunando un entrevista na e momentu ey,” e affidavit ta bisa. “Sr. Balentien a rabia i a bula e hèki di palu. Sr. Balentien a purba na drenta dor di diferente bentana dor di saka e ‘screen’ nan i bati riba e bentana nan.”
“Sr. Balentien a drenta dor di un bentana di komedor ku no tabata na lòk i a persiguí Karla ariba. Miéntras ku Karla tabata kore bai, Sr. Balentien a gara su brasa robes pa pare. Karla i su yu muhé a drenta kamber i Sr. Balentien tabata nan tras. Sr. Balentien a drenta e kamber, sera e porta i lòk e porta. Sr. Balentien a nengá di laga Karla sali for di e kamber,”e affidavit ta kontinuá bisando.
“Sra. Riebel (testigu) a bati na porta i a bisa Sr. Balentien ku e la yama polis. Sr. Balentien a habri porta i kana bai abou. Wladimir i Karla tabata kasa pa seis aña i separá pa un aña,” e affidavit ta terminá bisando.
Wladimir tabata tin un temporada históriko den 2013 kaminda e la konektá 60 honron den e temporada di beisbòl profeshonal Hapones. Kibrando asina aki e rèkert di Sadaharu Oh ku na aña 1964 a konektá 55 honron. Tambe Coco a keda nombra komo e hungadó mas balioso di e temporada 2013 den Liga Sentral di Beisbòl Profeshonal Hapones.


text:
WILLEMSTAD – E parkrangernan di Parke Nashonal Kristòfel a presensiá na Wardakosta Karibe un entrenamentu di simulashon ku lo yudanan mehorá e kolaborashon durante akshonnan di reskate.
Sa sosodé ku bishitantenan ku subi seru Kristòfel, no por baha e seru riba nan propio forsa. Na momentunan asina parke Kristòfel ta traha huntu ku Wardakosta Karibe. Si un persona, pa kualke motibu, no por bin abou bèk di forma independiente, e helikòpter ta ser utilisá pa transportá e persona for di e seru.
Treinen di simulashon
Dor ku esaki ta un akshon di reskate kompliká, e parkrangernan a trein e akshon di reskate aki na Wardakosta. Nan a partisipá na un treinen di simulashon kaminda un kama di reskate a ser hisá i poné den e helikòpter i nan a risibí instrukshon kon nan por asistí e tim di reskate di e mihó forma posibel.
Tambe di e forma aki e parkrangernan tabata tin e posibilidat di konosé e tim di reskate di un otro manera. Pa mehorá e bon kolaborashon tin mas treinen planifiká den futuro ku lo duna ambos tim e posibilidat pa sigui praktiká akshonnan di reskate.


text:
Aruba
Wever: CAFt a duna gobierno mas tempo pa reacciona
Posted on 06/23/2022 8:05 pm AST | Updated on 06/23/2022 8:12 pm AST
ORANJESTAD – E colegio di supervision financiero di Aruba, CAFt a duna gobierno mas tempo pa reacciona riba nan ultimo conseho manda recientemente. Asina prome minister Evelyn Wever a bisa diahuebs anochi. E deadline original pa gobierno contesta CAFt tabata diabierna awor 24 di juni 2022. No ta sigur si cu ta esaki ta loke cu e mandatario tabata referi na dje den su grabacion cu e la manda pa prensa diahuebs anochi. E mandatario a bisa si cu e colegio ta sigui insisti riba recorte den personal y pa sigui cu e intencion di ‘eigen bijdrage’ den cuido, pero Aruba a bisa cu esaki no ta posibel. E ta considera e combersacionan como positivo y lo sigui combersa. Diabierna CAFt ta duna un conferencia di prensa unda cu lo tende e comentarionan di e colegio mes. Diabierna tambe RMR ta dicidi riba e recorte salarial di 12.5% pa Aruba. Ta premira cu Aruba lo haya e aprobacion pa revoca e prome 5% awoe y e resto pa fin di e aña aki.


text:
E its Sin registra Di telefon Tin foto Liber den doet.
Ta un solitario kuarenta, buska Un otro den bida
Deseá enkontra ku un hende Ta kurpa i alma, sinembargo Esaki no ta nifiká ku Mi no kier kasa i Di famia, a hasi e saludáMi kier haya normal di E muhé. Mi no tabata aki di Hasi hopi tempu, i ta Deseá di normal tur. Un hende interesante.
Discapacitado e grupo, manera hubentut, Na bida family
Denise aki i awor, sin Registro i liber di e Sitio ib di Mitar di doet. Foto, informashon i a añadí Bo mes. Esaki, ademas di e números Di telefon pa e partisipante E sitio, A yuda nan Tin kontra nobo amigunan e Chikitu tempu posibel. Mitar - e mihó lugá di Its den liña ku foto I números di telefon, unda Por topa, sin registro i Liber korektamente awor. Kier sa kisas òf chikitu Di donate i haar riba Internet, wak bo foto i, Un biaha, yama na telefon. Bai abou, utilisá e funshon Di lugá, registra i obtene Access gratis pa tur esnan Sirbishi di e sitio, unda Henter dia e ta produsí Nobo enkuentro i kita di E partisipante pa henter mundu. Awe riba dia ku yudansa Di e sirbishi di Mi Ta gusta, por eleccion e Foto pa mucha i nan Muchanan, pa familiar ku nan Òf inclui telefon na telefon. Registra ku nos ta awor.


text:
Shushi
Maneho di shushi
Pa redusí e konsekuensianan di eliminashon di shushi sólido, mas òf ménos na aña 2024 strategianan efektivo pa tratamentu di shushi lo ta desaroyá, di manera ku lo redusí dùmpmentu mas tantu posibel. Por ehèmpel lo invertí den prosesamentu i resiklahe avansá di shushi, pa na aña 2030 no tin mester di dùmp mayoria di e fluhonan di shushi mas. Kaminda prosesamentu lokal di shushi no ta posibel, lo transportá esaki konforme tur regla i norma internashonal pa prosesamentu den otro pais.
Redusí
Kaminda ta posibel e punto di salida ta pa produsí ménos shushi posibel. Un di e metanan ta prohibishon di plèstik ku ta usa un biaha so (Single Use Plastics - SUPs). Den fase lo prohibí artíkulonan desechabel di plèstik. Na aña 2018 Konseho Insular a entregá un moshon pa prohibishon di plèstik ku ta usa un biaha so (SUPs) i na aña 2019 Entidat Públiko Boneiru i ministerio di Infrastruktura i Maneho di Awa a firma un deklarashon di intenshon pa realisá e prohibishon aki i di e manera aki minimalisá shushi tirá riba kaya i den naturalesa i limitá e konsekuensianan negativo di esaki riba medio ambiente. Na luna di desèmber 2020 lo kuminsá ku komunikashon tokante e promé fase di e prohibishon. Ta realisá e proyekto den koperashon ku Fondo Mundial di Naturalesa. Tene nos wèpsait i facebook na bista pa e último desaroyonan.
Reusá
Un parti di redukshon di nos shushi (di plèstik) ta relashoná ku konsientisashon. Pa engrandesé e konsientisashon aki, den e periodo di 2020 – 2022 lo bini ku un kampaña di komunikashon i lo pone esaki den práktika. Meta di e kampaña ta dòbel: konsientisá usuarionan di e impakto di nan komportashon di konsumidó riba medio ambiente i nos bunita naturalesa i, pa loke ta trata e ehèmpel di plèstik, enkurashá uso di alternativanan reusabel i no-tóksiko. Den e kuadro aki Entidat Públiko Boneiru ta investigá e posibilidat pa kaminda ta posibel stimulá i sostené inisiativanan pa por ehèmpel bini ku un asina yamá ‘kringloopwinkel’ (un tienda ku ta selektá, drecha i bende artíkulonan segunda mano) i un Repair Café.
Resiklá
Banda di Reusá, uso di nobo i resiklahe di produkto ta un punto di agènda importante. Ta stimulá empresanan pa hasi uso di plèstik i otro shushi sólido pa traha produkto nobo. Maneho di Entidat Públiko Boneiru ta enfoká riba regulashon i mantenshon di lei pa loke ta trata separashon di shushi na kasnan di famia i empresanan.
Maneho di Shushi na Midí
Maneho di Shushi na Midí ta un programa di Entidat Públiko Boneiru den koperashon ku ministerio di Infrastruktura i Maneho di Awa i e kompania ku ta rekohé shushi Selibon. Durante un periodo di 5 aña ta invertí mas òf ménos $ 10.000.000,-- den fasilidatnan pa modernisashon di rekohementu i prosesamentu di shushi na Boneiru. Aki mester pensa riba kayanan di medio ambiente i sitionan pa hiba shushi renobá, seramentu di sitionan kaminda ta dùmp shushi ilegalmente i separashon i resiklahe di fluhonan di shushi.
Pa un bista general kompleto di e metanan di maneho di shushi pa Boneiru i e plan di maneho ‘Maneho di Shushi na Midí’ bo por akudí akinan.
Awa shushi
E último añanan Entidat Públiko Boneiru por a realisá invershonnan supstansial riba tereno di awa shushi. Ku sosten di Union Oropeo i ministerio di Infrastruktura i Maneho di Awa por ehèmpel e ret di kloaka bou di kayanan di Playa a bira realidat i e instalashon di purifikashon di awa di kloaka na Lagun t’ei pa prosesá awa shushi di tantu e kloaka komo di sobrá di fuentenan di awa shushi ku no ta konektá pa asina yega na awa ekológikamente sano i reusabel pa irigashon. Den e añanan binidero Entidat Públiko Boneiru lo ampliá e sistema di kloaka mas aleu. E ambishon riba término largu ta pa realisá 100% di prosesamentu di awa shushi.
Pa un bista general kompleto di e metanan di awa shushi pa Boneiru bo por akudí akinan.


text:
Aruba
Busca e buki “E simia cu reis profundo” pa regala papi
Bo ta buscando un regalo pa papi? Esaki ta bo oportunidad pa regala papi buki titula “E simia cu reis profundo”. E ta skirbi den un lenguahe senciyo na Papiamento di Aruba y di Antias y traduci na Spaño pa su autor, unda a conserva su texto y contenido, su esencia y particular estilo unico.
Busca bo edicion limita awo prome cu e caba Disponibel den bo mesun comunidad, bario of districto. Yama libremente un facilitado na
Distrito Nomber Cel.:
Noord Silvania 592-1507
Playa Erick 563-3109
Playa Alba 594-9984
Playa Nena 740-6766
Paradera Raquel 566-9233
Tanki Leendert Ida 594-4144
Sta Cruz Lie-Sjenka 592-0727
Dakota Dina 593-6435
San Nicolas Lilian 584-5139
Informacion pa haya e buki dje e autor su cel directo 562-5759 y via whatsapp ta 744-6964.


text:
Aruba
Varios tiro a cay na Zapotekenweg Curacao
Willemstad Curacao: Djamars 21 di yüni 2022 alrededor di 03.35’or, Sentral di Polis a risibí notifikashon di un kaso di tiramentu ku a tuma lugá den Zapotekenweg.
Na yegada di e unidat polisial, el a hasi un investigashon preliminar na e sítio i a tuma nota ku deskonosínan a pasa i lòs diferente tiru riba algun apartamentu na e adrès ariba menshoná.
Polis a konstatá alrededor di 22 perforashon di bala i algun kashi di bala bentá abou. Investigashon den e kaso aki ta kontinuá.


text:
Kralendijk – Durante di e konferensia di prensa ku a tuma lugá djárason dia 7 di yüli, Direktor di Tourism Corporation Bonaire (TCB), señor Miles Mercera, a presentá e vishon di TCB i Boneiru pa e 100 dianan benidero. E vishon ta konsistí di inisiativanan i strategianan derivá di e ‘Tourism Recovery Plan’ i tambe e ‘Strategic Tourism Plan’ ku TCB lo inkorporá na momentu di implementashon.
E metanan di e ‘Tourism Recovery Plan’ ta pa restablesé merkadonan eksistente, diversifiká e produkto turístiko, i oumentá e partisipashon di e komunidat lokal. Direktor señor Miles Mercera, a kuminsá su karera nobo dia promé di yüli 2021. Ku un ekperensia ekstenso den e industria global di hospitalidat i turismo, Miles Mercera ta kla pa traha huntu ku e tim di TCB, sektor privá i públiko, riba e rekuperashon di e industria di turismo na Boneiru. Esaki ta un kapítulo nobo pa TCB i tambe pa partnernan lokal.
Durante di e 100 dianan benidero, TCB lo kuminsá traha riba diferente proyekto i inisiativanan krusial ku lo establesé i posishoná Boneiru na un nivel mas haltu. Asina ta mas atraktivo pa e merkandonan eksistente i merkadonan nobo. Algun di e proyekto i inisiativanan ta:
- Krea un kolaborashon mas sólido ku sektor públiko i privá;
- Krea un kolaborashon mas sólido ku gobiernu di Boneiru;
- Oumentá e partisipashon di e komunidat lokal;
- ‘Re-branding’ di Boneiru;
- Desaroyá e superfisie aéreo;
- Bin ku inovashonnan efektivo;
- Kolektá, analisá i raportá data di bishitantenan ku ta bin Boneiru.
“Ta importante pa partnernan i komunidat di Boneiru ta na altura di tur e desaroyonan den turismo na Boneiru i tambe e datanan real di turistanan ku ta bishitá nos isla”, segun señor Mercera. “Boneiru ta un isla outéntiko ku un balor grandi pa nos bishitantenan i nos komunidat. Nos naturalesa, gastronomia i aktividatnan eko-aventurero ta posishoná Boneiru komo e promé destinashon di ekologia den Karibe.”
Lesa tambe:
- ‘Leerorkest Bonaire’ na Kolegio San Bernardo ta duna su promé presentashon
- Hopi apresio pa liderazgo di gezaghèber interino Nolly Oleana durante krisis di wer
- Ministernan di hustisa di Aruba, Kòrsou i St. Maarten a reuní na Boneiru
- Studiantenan di Boneiru ta haña dispensashon di e Visitor Entry Tax via email
- Paso pa paso Mariadal ta bai bèk na su operashon normal


text:
STOCKHOLM – E Gobierno Sueco kier haci un peticion dialuna awor pa bira miembro di OTAM. Asina e corant Sueco Expresssen ta bisa. Oficialmente no tin ningun decision tuma ainda pa cu su entrada. E corant ta sigura cu e decision ta cay dialuna y cu mesora despues ta manda e solicitud. Ora cu nan tuma e decision aki, nan ta tene cuenta cu e punto di bista di bisiña di Finlandia cu tambe kier drenta OTAN. Tanto Finlandia como Suecia ta di acuerdo cu e invasion di Ucrania a cambia e situacion di seguridad completamente.
Clouds: {{current_weather.clouds}}%
Wind ({{current_weather.wind.deg}}): {{current_weather.wind.speed}}{{units_wind}}


text:
Minister Dangui Oduber RECONOCEMENTO OFICIAL NA GRUPO DI ACROBAAT RCC ARUBA
Minister Dangui Oduber
RECONOCEMENTO OFICIAL NA GRUPO DI ACROBAAT RCC ARUBA
ORANJESTAD – Diahuebs Minister Dangui Oduber, como Minister di Turismo, hunto cu Minister Xiomara Maduro como Minister di Cultura, a duna reconocemento oficial na grupo di acrobat RCC ARUBA.
E grupo aki a representa Aruba na e 14th Budapest International Circus Festival. RCC ARUBA a sa di duna nan maximo y a gana e titulo di segundo lugar. E grupo ta consisti di profesionalnan cu a wordo escohi pa participa den e competencia magno aki, locual no tawata facil pa drenta.
Un danki na e grupo pa ora a haña e oportunidad pa duna diferente entrevista na prensa internacional a promove nos dushi isla Aruba. Nan a papia over tur locual Aruba tin di ofrece, mustrando Aruba na paisnan cu no conoce Aruba ainda.
Semper ta bunita pa wak ora nos atletanan local ta sobresali den exterior, ta mas bunita ainda ora nan ta converti nan mes den embahadornan pa nos dushi isla. Masha pabien y sigui cu e bon trabou.


text:
-
PRO-FILE 100 grit file set of 50 plus BasePrecio habitual $32.95 USDPrecio habitualPrecio unitario por
-
PRO-FILE 180 grit file set of 25 plus BasePrecio habitual $16.95 USDPrecio habitualPrecio unitario por
-
PRO-FILE 100 grit Buffer set of 20 refillPrecio habitual $8.95 USDPrecio habitualPrecio unitario por
-
PRO-FILE 180 Grit Buffer set of 20 refillPrecio habitual $8.95 USDPrecio habitualPrecio unitario por
-
PRO-FILE 180 grit Buffer set of 10 plus BasePrecio habitual $11.95 USDPrecio habitualPrecio unitario por
-
PRO-FILE 100 grit file set of 10 plus BasePrecio habitual $11.95 USDPrecio habitualPrecio unitario por
-
PRO-FILE 180 grit file set of 10 plus BasePrecio habitual $11.95 USDPrecio habitualPrecio unitario por
-
PRO-FILE 100 grit Buffer set of 10 plus BasePrecio habitual $11.95 USDPrecio habitualPrecio unitario por
-
PRO-FILE 100 grit file set of 25 plus BasePrecio habitual $16.95 USDPrecio habitualPrecio unitario por
-
PRO-FILE Stainless Steel BasePrecio habitual $6.95 USDPrecio habitualPrecio unitario por


text:
Kralendijk – Gezaghèber Edison Rijna a hasi uso di su biahe pa World Conservation Congress na Marseille pa hiba vários kòmbersashon di progreso. Tambe riba invitashon di ministerio di Infrastruktura i Maneho di Awa el a hasi un bishita na Galileo Reference Centre na Noordwijk.
Den Galileo Reference Centre ku a habri na aña 2018 nan ta monitoriá dato ku e sistema global di nabegashon pa medio di satélite ta generá. E datonan ku e Sensor Station ku nan ta bai traha na Boneiru ta generá, tambe ta bai resultá na Noordwijk aworó. E direktor di Asuntunan Internashonal di ministerio di Infrastruktura i Maneho di Awa Peter Diez i mènedjer Peter Buist di Galileo Reference Centre a yama gezaghèber Rijna bon biní.
Dia 14 di yüli minister Cora van Nieuwenhuizen (di e tempu ei) a duna lus bèrdè pa kuminsá ku establesimentu di un Galileo Sensor Station na Boneiru. Dia 1 di desèmber e diseño mester ta kla. Despues ku finalisá e destaho e konstrukshon lo kuminsá meimei di aña 2022. Entrega di e trabounan ta tuma lugá dia 1 di mart 2023. Gezaghèber Rijna, kende a keda impreshoná pa e rekorido, a ekspresá e deseo pa den futuro Boneiru bini na remarke pa otro proyektonan oropeo tambe.
Galileo ta un sistema di nabegashon sivil oropeo pa determinashon di entre otro sitio i ora pa vários meta.
Lesa tambe:
- ‘Leerorkest Bonaire’ na Kolegio San Bernardo ta duna su promé presentashon
- Hopi apresio pa liderazgo di gezaghèber interino Nolly Oleana durante krisis di wer
- Ministernan di hustisa di Aruba, Kòrsou i St. Maarten a reuní na Boneiru
- Studiantenan di Boneiru ta haña dispensashon di e Visitor Entry Tax via email
- Paso pa paso Mariadal ta bai bèk na su operashon normal


text:
E propiedadnan di comcomber ta realmente hopi y su beneficionan ta varia desde aporte nutricional pa salud, te cu extraccion di componente importante...
Ta hopi importante pa inclui vegetal den bo dieta diario. E vegetalnan ta rico den antioxidante y e nutrientenan cu ta boost bo salud! E vegetalnan tambe...
Den e ultimo añanan, azeta di coco a converti den un ingrediente protagonista di e productonan den e rutina di beyesa, pero...
Hopi biaha nos ta scucha e frase: ‘pa bo perde peso bo mester come poco caloria! Move mas y come menos’. Esey...
Si bo ta buscando manera pa preveni griep y otro infeccionnan, e prome paso ta pa bishita bo supermercado preferi. Planea bo cuminda pa inclui e 5...
Ta hopi importante pa inclui vegetal den bo dieta diario. Vegetalnan ta rico den antioxidante y nutrientenan, cu ta boost bo salud! Vegetalnan tambe ta ‘low calorie’,...
Nos ta haci regimen di alimento pa ta mas flaco of pa no bira gordo y nos ta bay gym pa no perde e silueta. Sinembargo nos no...
Nan ta bisa cu desayuno ta e cuminda mas importante di un persona su dia! Ora bo lanta di soño, kisas bo a keda sin come pa...
Proteina ta e ‘building blocks’ di e componentenan basico di e organonan, musculo, cuero y hormona. E curpa mester proteina pa mantene y repara e tehidonan. Diferente...
E pandemia di Covid-19 a cambia e bida di mayoria hende den un forma of otro. Hopi ta esunnan cu a dicidi pa no laga nan salud...


text:
Publiká riba 19 Mei 2022
WILLEMSTAD – Kada aña di nobo, nos ta wòrdu konfrontá ku e fenómeno di santu di Sahara for di kontinente di Afrika. E santu akí ta un faktor importante den ekologia mundial komo ku e ta nutri por ehèmpel Amazona ku fertilisante, pero alabes ta influenshá kalidat di nos airu i por okashoná difikultat respiratorio leve serka sierto hende.
Esaki komo ku huntu ku e santu (stòf) tin otro material orgániko i kímiko ku tambe ta sirkulá den airu. E material akí por hasi e alergia di un persona pió òf kousa síntoma di problema di respirashon. Aki algun prekoushon ku nos por tuma.
Personanan ku tin problema ku respirashon i alergia mester tuma e siguiente prekoushonnan durante e dianan ku tin e santu di Sahara riba Kòrsou:
Pa mas informashon por tuma kontakto ku dòkter di kas.


text:
For di aña 1973, Soraida ta forma parti di e tim resien funda “Pichingolo”.
For di aña 1976 te ku 1991, Soraida a hunga den klase dobl’é A den e ekipo di “Pichingolo”.
Ku e klup aki, Soraida a bira kampion 17 biaha den 18 aña.
Na aña 1988, Soraida tabata ganadó mayoria di premio individual den Kampionato Centro Amerikano i Del Caribe na Kòrsou.
Na aña 1988-1999, Soraida a Sali kampion invikto despues di a pèrdè titulo e promé aña, kampionnan di Antia ku “Pichingolo”.
Na aña 1991, Soraida a stòp di hunga bala pero a regresá den 1994, kaminda e la hunga solamente den Kopa di Reino den 1994.
Na aña 1995, Soraida a partisipá na Kampeonato di Softball Dobl’é A.
Añanan históriko di Soraida
· 1975 Kampion bate klase A
· 1976 Nominado pa deportista Hubenil di aña
International
Medaya di oro Kampionato Sentro Amerikano i di Karibe na San Salbador
· 1978 Hungadó mas valioso AA
Kampion picher
International
Partisipashon den selekshon na Medellin Colombia (C.A.C.)
· 1979 Hungadó mas valioso AA
Kampion picher AA
International Kampion Hit
Kampion doblete
Porsentahe Hits atmití
Kampion slugging
Medaya di bròns ku selekshon Hubenil na Mexico City
· 1981 Hungadó mas valioso AA
Kampion picher AA
Kampion honronero AA
· 1982 Kampion picher i mas valioso
International
Partisipashon den selekshon na Sonora, Mexico i Cuba 8 di yanüari 1983;
No hit, no run tira riba Normal Illinios, na Sabana Ball Park
· 1983 Hungado mas valioso AA
Kampion picher AA
Kampion honronero AA
Kampion bate
Triple Korona international
Promé dama pa dal homerun over di fence di e parke Polideportivo na Maracau (Venezuela) kontra picher Betty Segara di Puerto Rico.
· 1988 Deportista di aña (senior) otorgá pa CSF
· 1995 Laurel di oro, komo muestra di rekonosimentu.
Rekòrtnan Internashonal:
· 1984 International Medaya di bròns na Puerto Rico (C.A.C.)
· 1986 International
Partisipashon na weganan Sentro Amerikano i di Karibe na Santiago, Repúblika Dominikana
· 1987 Kampion honronero AA International Partisipashon na weganan Panamerikano na Indianapolis, Merka
Subkampion bate
Mas kareda empuhá
Kampion honronero na kampionato Panamerikano na Perú
Medaya di bròns
· 1988 Hungadó mas valioso AA
Kampion honronero AA
International
Kampion bate
Kampion kareda empuhá
Hungadó mas valioso
Kampion doblete konektá
Kampion slugging
Kampion tripel na kampionato Sentro Amerikano i di Karibe na Kòrsou
Medaya di plata
· 1989 Partisipashon na kampionato Interkontinental na Verona, Italia
· 1990 Kampion bate AA ]
Hungadó mas valioso AA ] Tripel korona
Kampion honronero AA
Nominado pa deportista di aña
Plaka di mérito otorgá pa BC Buena Vista komo dama mas destaká den sòftbòl International
Partisipashon na e di 7 kampionato Mundial na Normal Illinois, Merka
· 1992 Promé dama pa saka bala over de fence den leftfield di Suvek Ball Park (Sòftbòl intergubernamental)
· 1993 International
Medaya bròns na Puerto Rico
Modified pich Panamerikano
· 1994 Kampion Kopa di Reino (Pichingolo)
· 1995 Plaka di mérito otorgá pa SEDREKO i Tele Curacao pa bon trabou hasi na bienestar di hubentut.
Kampion bate AA
Kampion honronero AA
Kampion tripel korona
Kampion kareda empuhá
4 òktober 1995: Un rekòrt di dos homerun den un wega kontra e picher di Rissing Trotters ku ta Jacqueline Sophia.
Logronan komo tékniko:
1989 Kampion klase B ku Pichingolo chikí
Pichingolo a promové pa klase A
Sub-kampion ku selekshon di softball hubenil na Puerto Rico
1990 Pichingolo chikí sub-kampion klase A
1991 Pichingolo chikí kampion klase A i a promove pa klase AA
1992 Kampion Liga Vruminga ku Budget Video
Kampion Little League ku Kiwanis
1993 Kampion Liga Vruminga ku Las Palmas
Kampion Little League ku Kiwanis
Terser puesto na Panamá ku selekshon di Little League
Di tres lugá Latino Amerikano beisbòl L.L. na Panamá
1995 Kampion Little League Ku Kiwanis
Na aña 1995, Soraida ta retirá ofisialmente for di SoftbolKompetitivo
Na aña 2001, Soraida ta kuminsá ku liga streanan di ayera. (slow pich)
Na aña 2001 The Champions Sub-kampion
Na aña 2002 The Champions Kampion
Na aña 2003 The Champions Sub-kampion
Na aña 2004 The Champions, terser lugá “Kampion Picher 5-1”
Na aña 2006 The Champions Leage “liga 35+”(picheo Modifiká)
Na aña 2006 The Champions di tres lugá
Na aña 2007 The Champions kampion
Na aña 2008 The Champions terser lugá “Kampion Picher 6-0”
Na aña 2002 The Champions a organisá e promé Dutch Caribbean Lady Sòftbòl Tournemant
Na aña 2002 Kòrsou, The Shampiòn “Kampion “MVP”
Na aña 2003 St. Maarten, The Champions, Kampion “Kampion Bate”
Na aña 2004 Boneiru, The Champions “Kampion”
Na aña 2005 Aruba, The Champions “Kampion”
Na aña 2006 Kòrsou, The Champions “Kampion”
Na aña 2007 Boneiru, The Champions “Sub-Kampion”
Na aña 2008 Aruba, The Champions “Sub-Kampion”
Na aña 2002, 18 di mei Curaçaose “Little League Sòftbòl ta nombra promé kampionato Little League “Liga Soraida Juliana”


text:
20 di yüli Promé Minister Gilmar Pisas, huntu ku Minister di VVRP Charles Cooper, Minister di MEO/SOAW Ruthmilda Larmonie-Cicilia i Minister di GMN Dorothy Pietersz-Janga a haña un invitashon pa e presentashon di e proyekto di Groot Santa Martha (ex Coral Cliff).
E meta di e presentashon tabata pa e ministernan sera konosi ku e proyekto turístiko di Groot Santa Martha.
Deskripshon proyekto:
– Desaroyo di minimo 2 Hotel;
– Marina i Beach públiko.
Desaroyadonan ta: Famia Vogels (alabes propietario di Hotelnan Avila Beach / Lions Dive) i Famia Alstede.
E invershon lo ta di 300 miyon florin.
Status di proyekto ta:
– Masterplan ta aprobá;
– Erfpacht/huur pa tereno i Marina ta reglá.
Falta pèrmit pa por start ku (re)konstrukshon di Beach.
Demas detayes: e proyekto lo tin un impakto positivo i grandi pa área di Banda Abou (Soto i Sta Martha en partikular).
Intenshon ta pa hasi uso di trahadonan lokal i mas spésifiko trahadó di e área di Banda Abou.
E presentashon a tuma lugá na Avila Beach Hotel den Penstraat.


text:
Corte Superior a duna ordo awe pa detencion di e sospechoso O.E.O. den e investigacion Flamingo pa un termino di ocho dia. E peticion pa suspende e detencion a wordo rechaza. Corte Superior a determina cu tin suficiente ernstige bezwaren di estafa ora di uitgifte di terenonan erfpacht y nombramiento di ambtenaarnan spirito. E sospechoso lo wordo traslada pa Huis van Bewaring.
Corte Superior a trata e siman aki e apelacion di Ministerio Publico contra decision di huez-comisario tocante detencion di e sospechoso. Ministerio Publico a apela e decision aki di 24 di mei di huez-comisario pa nenga detencion di e sospechoso en cuestion.


text: Diahuebs prome cu 2or di marduga a drenta informe di un atraco riba un trahador pafor di Save More na Sanicolas, mesora a dirigi patruyanan na e sitio. Na yegada di e patruya a bin compronde cu e guardia di seguridad cu ta cuida e localidad a ser acerca pa 4 homber na preto cabey rasta y a pidie pa awa y djey a dale y a kita su rugtas y tambe a bay cu su cartera. Den e rugtas tabata tin documentonan personal. Den e cartera algun documento personal tambe y cinco florin pa coy bus pa yega su cas na Oranjestad. E atracadornan a core bay na pia. Polisnan a yega mesora y a atende cu e victima. Boen por ta posibel cu e camaranan dinseguridad dibe supermercado a capta tur cos. E victima di atraco a keda traha pa asina por cumpli cu su horario di trabou completo despues di e atraco e lo bay entrega un kehobdi agression y atraco.


text:
FOCUS Digital Magazine di april tin riba su portada Marise Maduro, cu su carera den enseñansa a inicia na aña 2002 tempo cu el a caba IPA como maestra di scol basico. Marise semper a yama su mes un ‘forever nerd’, awendia tin e nomber ‘lifelong learner’, y ta gusta inverti den su crecemento y desaroyo personal y profesional. Esey a haci cu aparte di tabata maestra na Colegio Sagrado Curason, e kier a sigui studia. El a completa diferente curso te cu aña pasa el a ricibi su bul di ‘Master of Education in Dutch’.
Marise a haci diferente cambio den su carera como maestra y desde aña 2019 te cu awor ta trahando full time na IPA como docente di practica y Hulandes. E ta describi su mes como un hende muhe independiente, cu un caracter fuerte y determina. E ta hopi positivo y semper ta busca algo bon den cada situacion desagradabel. E ta conta con el a logra recupera y supera depresion y p’esey e ta bisa cu tin nada mas importante cu bo paz y salud mental.
Den edicion di april tin dos bunita enlace matrimonial y cada uno cu su toke diferente. Shanuska ‘Uka’ Koolman y Jo-Anne ‘Joa’ Ras a casa dia 28 di februari 2022 na Bonaire, cu nan celebracion na Aruba dia 5 di maart 2022. Uka a tuma un curashi pa puntra Joa pa casa tempo cu nan tabatin casi haci 5 aña hunto. Nan meta di mas grandi aworaki como pareha ta forma nan famia, aunke cierto hendenan tin un stigma negativo rond di esaki,
E sentimento pa casa di dos biaha pa Civil ta uno di peso pa Gerelin Vrolijk y Edgard Kelkboom. Manera e ley di Dios ta papia di ‘RECONCILIA’ den 1 Korintionan 7:11. E diferencia mas grandi entre e dos enlacenan aki ta, cu esaki ta nan prome biaha cu un ceremonia dilanti Señor. Nan fortalesa mas grandi como pareha ta Señor Cristo Hesus, pasobra si no tabata p’E, nan no lo tabata hunto aworaki. Pa Gerelin y Edgard nan bida ta un testimonio di Señor.
Lo sigui elabora mas di e interesante contenido den e siguiente publicacionnan di FOCUS Digital Magazine, cu entrevistanan entre otro cu Yorleny Oduber- Quesada y su arte di ‘Airplants’, Zuleyka Willems cu ta e prome presidente femenino di Aruba Softball Bond, Marina y Olga Ruiz, mama y yiu cu ta disfruta nan profesion. FOCUS Digital Magazine ta accesibel via Apple iStore, Android Google Play Store y www.focus.aw (Menu Tab FOCUS DIGITAL)


text:
Diadomingo den careda di 3 or marduga alarma a activa na John Wesley College na San Nicolas tanto patruya policial...Read more
E tereno pariba di Airport tin trabounan andando pa cu e hotel cu lo bin eynan den futuro. Pero tin...Read more
Diadomingo marduga mientras cu unidad di Oranjestad ta patruyando den Avenida Alo tromp a mira luz ta cende den un...Read more
Diadomingo prome cu 1 or marduga den Klipstraat a surgi un problema unda un persona a maltrata un cabayero. E...Read more
Diasabra den careda di 11 or anochi na veld di Madushi Stars na San Nicolas a surgi un problema cu...Read more
Diasabra prome cu 11:30 anochi entre Palm Beach Plaza y Paseo Herencia grupo di persona na blanco a aserca un...Read more
Diasabra atardi patruya di Noord a presenta cu urgencia na Montaña patras di Huan Zhan supermarket unda un homber tabata...Read more
Diasabra mainta cu urgencia a despacha unidad di brandweer pa Rancho Amistad den area di Papaya pa un candela grandi...Read more
Diasabra mainta habitante di Boylestraat na Playa a haye confronta cu e no por a sali for di su cas...Read more
Diasabra mainta riba La Sallestraat y Van Leeuwenhoekstraat a sucede un accidente caminda un truck di carga a subi caminda...Read more
Diasabra marduga Polis, Ambulance y Brandweer a keda dirigi pa Diamantbergweg na San Nicolas caminda den un cas tin un...Read more
Diasabra marduga riba e caminda principal dilanti di Airport chauffeur di un toyota sion bahando for di pariba a perde...Read more
Tur caminda por a mira Polisnan motoriza riba caya, na Savaneta nan a para un pickup coriendo malo y tabatin...Read more
Diasabra marduga patruyanan den area di hot zone a mira un yaris coriendo malo y a duna e chauffeur un...Read more
Diabierna den careda di 10:30 anochi Polisnan a para auto cu tabata core straño den area di Tanki Leendert. Tabatin...Read more
Diasabra marduga presencia di Polis tabata solicita na e pier di Renaissance na e market place caminda tabatin algun mariniers...Read more
Diabierna pasa di 10:45 anochi riba e caminda panort di Well Well bay noord chauffeur di un nissan cube a...Read more
Diabierna den careda di 9:15 anochi riba e caminda di Tanki Leendert pabou di e dam chauffeur stranhero den un...Read more
Diabierna den careda di 10:30 anochi patruya di maritiem durante un control riba un auto tabatin tres cabayero abordo. Un...Read more
Diabierna anochi riba e brug na Piedra Plat a sucede un accidente cu tres auto envolvi. Tanto roadservice y polis...Read more


text:
Template:Variante
- E artíkulo aki ta skirbí na papiamentu. Lo ta apresiá si por mantené e artíkulo aki na estilo di papiamentu.
Kon ta uza[editá fuente]
E predefinishon Variante ta uzá pa indiká ta kua variante di papiamentu ta uzá den un artíkulo.
Estilo di Aruba[editá fuente]
Pa indica cu un articulo ta skirbi na estilo di Aruba, usa lo siguiente:
Locual ta resulta ta e mensahe aki:
- E articulo aki ta skirbi na papiamento. Lo aprecia si por mantene e articulo aki na estilo di papiamento.
Estilo di Boneiru[editá fuente]
Pa indiká ku un artíkulo ta skirbí na estilo di Boneiru, uza lo siguiente:
Lokual ta resulta ta e mensahe aki:
- E artíkulo aki ta skirbí na papiamen. Lo ta apresiá si por mantené e artíkulo aki na estilo di papiamen.
Estilo di Kòrsou[editá fuente]
Pa indiká ku un artíkulo ta skirbí na estilo di Kòrsou, uza lo siguiente:
Lokual ta resulta ta e mensahe aki:
- E artíkulo aki ta skirbí na papiamentu. Lo ta apresiá si por mantené e artíkulo aki na estilo di papiamentu.
Tambe por uza {{Variante}} su so. Lo e tin mesun resultado.
Nota[editá fuente]
Por fabor, no uza e predefinishon aki si e artíkulo no parse kompletu. Por ehèmpel, si un artíkulo tin solamente algun frase, i un hende ke amplia e artíkulo, e no mester sinti limitá pasombra e outor original a skirbi algun palabra den un otro variante. Ora ta uza e predefinishon aki, hasi uzo ora tin sufisiente kontenido den e artíkulo.


text:
Aruba
A recorda 30 aña cu Maikel Feliciana y George ‘Goy’ Faro a perde riba lama
Diasabra atardi famia- y conocinan a recorda cu Maikel Feliciana y George “Goy” Faro sali cu nan boto for di Fisherman’s Hut, pa no bolbe mas.
Marylaine Feliciana, yiu muhe di Maikel Feliciana, a cuminsa na bisa cu e mes no tin mucho memoria di kico a pasa, ya cu e tabata tin apenas 5 luna. Pero semper el a corda cu e no tabata tin tata ya cu su tata a perde riba lama tempo cu e tabata chikito.
Tabata un anochi hopi special, un fecha hopi cerca di nan curasonn ya cu semper ta keda pensa, kico lo por a pasa si nan no a bay. Ora di recorda cuanto piscado a bolbe bek, nan ta pensa e pakico esaki bo por tabata e caso cu nan famia.
Pa un relato mas amplio, lesa TREMPAN.


text:
Aumentando capacidad di recaudacion di fondo pa conservacion di biodiversidad den Caribe Hulandes
E ultimo aña Organisacion di Maneho di Area Protegi di Caribe Hulandes a percura pa un cantidad di desafio. E parkenan aki no solamente mester a soporta presion creciente di cambio di clima y deterioro di condicion ambiental, sino tambe e desafionan economico di e pandemia di COVID-19. E parkenan aki cu ta casi severamente subfinancia no a sobrevivi e crisis di COVID. Dutch Caribbean Nature Alliance (DCNA) ta buscando un miembro di personal, generosamente financia pa Vogelbescherming Nederland, pa enfoca riba aumento di capacidad di recaudacion di fondo pa conservacion di biodiversidad den Lama Caribe. Proteccion di e areanan natural ta crucial pa desaroyo economico sostenibel di e islanan pa recupera di e pandemia y pa resisti e impactonan di cambio di clima.
E Organisacionnan di Maneho di Area Protegi di Caribe Hulandes ta hunga un papel vital den diseño, implementacion y maneho di e esfuersonan di conservacion di naturalesa. Como consecuencia di COVID-19 tur e organisacionnan di Maneho di Area Protegi den Caribe Hulandes a experimenta un caida significativo den e ingresonan debi na desaparicion di e tarifanan di usuario, pero tambe debi na e echo cu e gobiernonan local, nacional y di reino no ta considera e financiamiento estructural pa ehecucion di nan trabou critico di conservacion. Esakinan a resulta den e posibilidad real cu Organisacionnan di Maneho di Area Protegi mester reduci of stop cu nan operacionnan.
E proteccion di e areanan natural y e ecosistema y habitat critico cu ta asocia cu esaki ta crucial pa desaroyo economico sostenibel di e islanan, specialmente considerando e impacto economico severo cu e pandemia tabatin den e comunidadnan cu mayor riesgo di consecuencia di cambo di clima dentro di Reino Hulandes.
E red di conservacion di DCNA ta brinda apoyo na e Organisacionnan di Maneho di Area Protegi den e seis islanan di Caribe Hulandes: Aruba National Park Foundation, STINAPA Bonaire, CARMABI Curaçao, STENAPA St. Eustatius, Saba Conservation Foundation y Sint Maarten Nature Foundation. E organisacionnan, incluyendo DCNA, por a proporciona fondo di emergencia a traves di Conservation Trust Fund di DCNA na e parkenan pa sobrevivi e pandemia di COVID-19. Pero esaki ta solamente suficiente pa brinda apoyo operativo a corto plaso. DCNA tambe a crea un Comite di Recaudacion di Fondo pa yuda cera e gap financiero. Sinembargo, tin necesidad di un miembro di personal dedica pa ehecuta y coordina e actividadnan di recaudacion di fondo manera describi pa Comite di Recaudacion di Fondo. E parkenan ta rekeri financiamiento constante riba termino largo pa garantisa cu por planifica y ehecuta strategia di conservacion critico den e añanan venidero.
Afortunadamente, Vogelbescherming Nederland a acedi generosamente pa financia un puesto den e Secretariado di DCNA pa concentra riba creacion di capacidad di financiamento pa conservacion di biodiversidad den Caribe Hulandes. E persona aki lo traha dentro di e Secretariado di DCNA como Oficial Principal di Recaudacion di Fondo y lo ta responsabel pa desaroya solucion di financiamiento duradero pa e parkenan aki. E miembro nobo di personal aki lo tin e oportunidad unico di diseña y implementa un red di apoyo, integrando e partinan interesa, donantenan y trahadonan di maneho.
Ta spera cu e anuncio di vacatura lo keda publica pronto. Tur e solicitantenan interesa mester sigui e paginanan di red social di DCNA (Facebook, Instagram) y e website (https://dcnanature.org/news/) pa obtene actualisacion tocante e puesto a medida cu esakinan ta disponibel.
Director di Vogelbescherming Nederland, Fred Wouters (na man robes) y e presidente di DCNA, Hellen van der Wal (na man drechi), firmando e contrato pa un posicion di personal den Secretariado di DCNA pa focus riba aumento di capacidad di recaudacion di fondo pa conservacion di biodiversidad den Caribe Hulandes.


text: Diabierna durante un control rutinario na e barnan na Sanicolas Guarda Nos Costa a bin topa cu porta di barnan di Sanicolas habri unda tabata tin algun dama ta tippel, aki mesora a bay controla wak e damanan aki si nan tin permiso. A bin resulta cu ningun di esnan cu nan a controla NO tabata tin. Mesora a detene nan y a hiba nan e centro di detencion na Dakota pa asina wak si realmente nan tin permiso pa ta na Aruba. Ta importante pa menciona cu e damanan cu ta eherce e oficio di prostitucion legalmente ta ser someti na exigigencianan estricto y control di salud y hygiena regularmente pa por haci esaki. E risico si no tin control lo tin consecuencia severo pa salud den nos comunidad.


text:
Oranjestad, Aruba – 6 di december, 2021: Diabierna 3 di December na prome instante a mustra cu tabata tin 1 ganado di e premio miyonario di 1.8 miyon florin. Dialuna a habri cu un sorpresa grandi, unda cu un grupo di colega cu a bin cobra nan premio di Mini Mega cu Mega Plus hunto.
E 7 ganadornan aki ta un grupo di colega cu a pone placa hunto y nan a combina nan fecha di nacemento pa asina sera e numbernan ganado. Ta algo cu nan ta haciendo pa añas caba y awe nan a bin hunto pa cobra e premio di 1 miyon y 800 mil florin!
Lotto, e loteria di Aruba tin diferente wega; Catochi, Big 4, 1-OFF, Lucky 3 y Multi-X, Zodiac,Wega di Number Korsou di Lotto, Lotto di Dia, Lotto 5, Mini Mega cu su Mega Plus y ediferente weganan di Raspa Y Gana. Cumprando Lotto bo ta contribui na deporte riba nos isla. E meta ta pa organisa loteria, cambia bida di su hungadonan y na mes momento inverti den deporte local pa medio di donacionnan na e comision di subsidio.


text:
Noord: Dialuna den oranan di atardi ta sosode un accident cu hende herida na Noord, na altura di Botica Santa Anna, mesora a manda polis y ambulance na e sitio.
Na yegada polisnan a bin topa cu un boksmento di cadena den cual 3 auto tabata envolvi. E chauffeur di e Kia Sportage no a controla su velocidad na tempo y a dal tras di un Toyota Prado, y esaki a bay dal contra e van, cu a baha su velocidad pa bay lora pa bay na e botica.
E tres chauffeurnan mas un pasahero di e van a keda herida, personal di ambulance a trata e victimanan na e sitio.


text:
Pa logra kambio den maneho di migrashon, migrantenan mester uni. Na Kòrsou a lanta ‘Algemene Werknemersvereniging Curaçao’ i ‘Stichting Buitenlanderzorg’. Na Boneiru a lanta ‘Fundashon Internashonal’. Ounke e diskurso ku nos ta publiká aki tin referensia espesífi ko na e situashon na Boneiru, nos a disidí di inkluy’é den e páginanan di ARCO Kòrsou, pasobra e tin relevansia pa gruponan di migrante na Kòrsou tambe. Pa dun’é mas relevansia pa Kòrsou nos a sustituí ‘Kòrsou’, kaminda den e original tabatin skirbí ‘Boneiru’ i ‘Kurasoleño’ kaminda e original tabatin skirbí ‘Boneriano’.
“Divino Presensia! Nos ta supliká Bo pa baha den nos!”
“Sr. Gezaghebber, Srs. Diputadonan i miembronan di Konseho Insular, Amigui presentenan!
“No ta kustumber den nos regio pa invoká Dios promé ku ta hiba palabra. Pero den otro parti di mundu e ta normal. Despues nan ta adresá e dignitarionan i sobrá presentenan. Pues nos por siña algu di e asina yamá ‘stranheronan’!
“Hindúnan ta pone man huntu i ta hasi un bùiging ora ta topa otro persona komo muestra di rèspèt pa e chispa Divino den e otro. Qué bunita kustumber!
“Awor, mi por a skohe otro invokashon pa habri mi diskruso, un invokashon Kristian òf Mòslem, pero mi no a hasi esei, pasobra Fundashon Internashonal ta un fundashon imparsial. Nos ta respetá tur kultura, tur religion i tur nashonalidat.
“Nos tin ku realisá ku realmente no ta eksistí nashonalidat. Ta eksistí solamente hende. Dios no a krea frontera. Ta hende a pone frontera riba mapa di mundu, kreando asina divishon i desunion entre hende. Pa Dios tur hende ta igual. Dios no konosé nashon.
“Esei kier men ku realmente tur frontera rònt mundu mester disparsé. Mi ta
konsiente ku nos no a yega asina leu ainda, pero ta importante pa enfatisá e punto di salida. I no solamente religiosamente. Tambe legalmente i polítikamente. Art. 1 di Deklarashon Universal di Derechonan
Humano ta bisa ku tur hende ta liber i igual, dotá ku razonamientu i konsenshi. Nan mester trata otro manera ruman. Esei ta nos punto di bista i esei ta punto di salida di Fundashon Internashonal. Mi ta kere ku tur hende den e sala aki ta di akuerdo ku esei. Nos tur ta liber i igual, Kurasoleño i migrante. Pero den práktika nan no tin derecho igual. Pues algu a bai robes malamente i ta p’esei Fundashon Internashonal a lanta.
“Tanten ku mundu ta dividí, maneho di migrashon mester tene kuenta ku e
realidat ei. Anto den e realidat di divishon ei, otro realidat ta ku Kòrsou ta un isla chikitu ku poko rekurso. Ta p’esei no ta posibel pa habri nos frontera pa laga tur migrante drenta libremente. Mirando e realidat amargo di divishon rònt mundu, nos ta haña nos obligá pa regulá i restringí e infl uho di hende di afó, sigur na un isla chikitu manera Kòrsou.
“Kòrda bon sí, ku migrantenan ta liber i igual, meskos ku nos. Kada medida ku ta kita nan libertat i igualdat ta un violashon di lei natural. Anto lei natural ta lei di Dios. Kende kier violá lei di Dios? Pues si nos kier regulá i restringí migrashon, nos mester tin hopi bon motibu pa hasi esei. Un motibu ku realmente ta hustifiká violashon di lei natural.
“Pues, komprondé bon. Fundashon Internashonal no ta kontra Kurasoleño. Nos no ta kontra niun hende. Nos ta pro Hustisia. Nos kier pa migrantenan wòrdu tratá manera hende, igual ku nos. Nos kier pa no hasi bida di migrante difísil sin motibu, manera, pa djis konsiderá un ehèmpel, restrikshon di nan libertat di traha.
“Laga nos konsiderá esei un ratu.
“Tur hende tin ku traha. Ta un obligashon moral pa ku bo famia i komunidat pa presta labor. Bijbel ta bisa ku bo mester gana bo pan di kada dia ku sodó na bo frente. No ta un eksagerashon pa bisa, pues, ku trabou ta sagrado. Papa Juan Pablo II a konfi rmá esei. Ta p’esei gobièrnu mester stimulá i fasilitá tur hende pa traha. I libertat ta enserá ku hende mag traha libremente i ku nan ta liber di skohe ki sorto di trabou nan kier hasi.
“Sin embargo, na Kòrsou e migrante no ta liber pa traha. E mester di un pèrmit. Pa gana su pan di kada dia e mester aserká gobièrnu na rudia pa por fabor dun’é un pèrmit pa e por mantené su famia. Figurá bo! Anto durante promé 3 aña e no ta ni liber pa skohe e trabou ku e ta deseá di hasi. I si e no ta gusta esaki, nos ta skòp é afó, pasobra e ora ei e ta illegal bezig, trahando sin pèrmit!
“Si bo pens’é bon, nos a hinka e migrante den un situashon similar na sklabitut. Anto nos ta someté e migrante 10 aña largu na e régimen opresivo aki sin rel. Nos Kurasoleño ta hasi esei. No duna niun otro hende kulpa. Ta nos ta hasi’e’! Si nos kier wak den spil i tin rèspèt pa nos mes, nos tin ku kambia maneho di imigrashon drástikamente. Nos sa ku e realidat di divishon rònt mundu ta pone ku sierto kambio no ta posibel mes ora. I nos lo no ta irazonabel. Pero e maneho di migrashon tin ku kambia.
“Nos sa tambe ku e ta bai tuma tempu. Polítika Antiano, sostené pa tur
partido polítiko, a krea e mònster di IMIGRASHON durante un periodo di
hopi aña. Bo no ta kambia esei den un, dos, tres. Además, e mònster aki ta operá den tur parti di mundu. No ta Antia so. Pues, e ta bai tuma tempu. Pero e maneho por kambia i lo kambia. Meskos ku nan a logra abolí sklabitut den siglo 19, nos lo logra abolí abuso kontra migrante.
“Internashonalmente, e problema a keda identifiká kaba. Nashonnan Uní a aprobá un Tratado tokante Migrashon ku a wòrdu ratifi ká pa mas òf ménos 15 pais. Hulanda te ainda no ta un di nan. Pues Antia tampoko. Sin embargo, gobièrnu di Antia por disidí ku nan lo adoptá kontenido di e tratado aki komo guia pa nos leinan di migrashon. Si nan ta hasi esei, huesnan lo haña derecho di kòntròla gobièrnu a base di e tratado aki. Esei lo kita hopi di e doló ku ta primí e migrante aworaki. No ku e Tratado aki ta ideal, pero adopshon informal lo ta un bon komienso. Ta p’esei nos lo pidi gobièrnu pa hasi esei
“Pa por logra e meta aki Fundashon Internashonal lo mester sera lasonan
estrecho ku otro organisashonnan di migrante internashonalmente. E problema di migrashon por wòrdu solushoná solamente via polítika. I pa logra algu polítikamente den un demokrasia bo mester por ehersé infl uensha politiko. Polítika ta un wega di number. Si bo representá sufi siente hende, bo ta gana e wega. Ta p’esei nos mester uni forsa tantu entre nos mes na Kòrsou komo ku gruponan di migrante afó.
“Nos esfuerso lo duna resultado positivo. Resultado no solamente pa migrantenan, pero pa henter komunidat Kurasoleño. Ta p’esei Fundashon
Internashonal no ta mira esaki komo un lucha, sino un diálogo. Un diálogo
entre Kurasoleño i no-Kurasoleño, entre Fundashon Internashonal i Gobièrnu. Huntu nos mester buska solushon hustu i humano di moda ku
despues di algun aña nos por lubidá tur e doló i inhustisia ku nos ta sinti awor pa motibu di un maneho diskriminatorio i inhumano kontra nosrumannan di afó.
“Nos kier un diálogo serio, kaminda nos no ta nenga realidat, na ambos banda. Si un migrante kier biba na nos isla, e mester respetá nos hendenan. Pero nos tin ku respet’é tambe. Segundamente, e migrante mester integrá den nos komunidat. Ta p’esei e tin ku siña Papiamentu. Pero si realmente e no por esei, nos no ta tum’é na malu tampoko.
“I niun hende no mester diskriminá. Gobièrnu tampoko. Ta p’sei lema di Fundashon Internashonal ta: respetá, integrá i no-diskrininá; huntu nos por.
“Si nos a logra tur esei, Fundashon Internashonal lo a realisá su meta di
krea harmonia entre migrante i lokalnan. Pero bou di e leinan aktual, harmonia no ta posibel. Ta p’esei nos ta pidi tur presentenan, espesífikamente nos mandatarionan, pa koperá ku nos i sòru pa trese e kambionan nesesario mas pronto posibel. Bo por konfi a ku nos lo bini ku un lista di prioridatnan pronto.
Kopia di e Tratado di Migrashon na Ingles bo por haña na: www.arcocarib.com. Bai na ‘Arco Knowledge Center’, click e bòtòn ‘legal’ i despues ‘treaties’.


text: Diahuebs madruga a drenta informe di un accident cu hende herida na e cruzada na Palm Beach, mesora a dirigi tanto polis como ambulans na e sitio. Na yegada di e patruya a bin compronde cu aki ta trata di un accidente hit & run unda cu e auto cu a ocasiona e accidente a bandona e sitio despues di a tuma e birada bay dal riba e auto contrario y a sigui core bay. Un testigo cu a mira e accidente a tuma nota cu aki ta trata di un Kia Rio blanco cu e number di e auto A77580 cu a core bay y a duna polis e number. Na yegada di e ambulans nan a atende e victima cu tabata keha di dolor na su elleboognan.


text:
Oranjestad, Aruba, Diamars 31 di mei 2022, Sra. Gina Habibe, Executive Director di Aruba Bank, den representacion de e institucion financiero, oficialmente a haci entrega di un Hyundai Accent na director di Cruz Cora Aruba, Sr. Michel La Haye.
E donacion oficial a tuma lugar na e sucursal di Camacuri di Aruba Bank cu un ceremonia chikito. Aruba Bank ta contento di contribui na e movimiento di Cruz Cora Aruba. Segun Sra. Habibe “Nos ta confia cu e vehiculo adicional lo brinda mas mobilidad pa yuda Cruz Cora cu e diferente programanan cu ta yuda alivia sufrimento humano entre esnan mas vulnerable”.
Sr. La Haye tabata acompaña pa un grupo di boluntario. Segun e Director di e fundacion, “Nos ta agradecido cu e donacion, esaki lo yuda nos expande posibilidad di yega mas cerca di esnan den necesidad ”.


text:
WILLEMSTAD. – Te ainda tin hende ta kere ku isla ta nifiká hopi pa Kòrsou, esei ta leu for di bèrdat, SMOC ta opiná. GGD di Kòrsou a reportá den 2007 ku famianan ku ta biba den huma di Isla lo ke muda pa bai biba otro kaminda. Den 2011 CBS a reportá ku 83.1% di hendenan di Wishi/ Marchena tin molèster di e huma di Isla. Lesa mas aki.
Extra: ‘…Segun SMOC… TE AINDA TIN HENDE TA KERE KU ISLA TA NIFIKA HOPI PA KORSOU …Esei ta leu for di bèrdat… ‘
Comments Off on Extra: ‘…Segun SMOC… TE AINDA TIN HENDE TA KERE KU ISLA TA NIFIKA HOPI PA KORSOU …Esei ta leu for di bèrdat… ‘ |


text:
ORANJESTAD: Den fin di siman a tuma luga e di 4 edicion di KLM ARUBA Marathon. Dos dia di careda na unda un total di 2500 persona a participa di cual 600 a bin for di 28 pais. Dos dia di marathon unda e participantenan por a core of cana 5KM, 10KM, 21KM y 42KM. Minister Endy Croes y colega Minister Rocco Tjon a participia diasabra atardi den di KLM Aruba Marathon 5KM.
Esaki ta un actividad cu ta trece hopi hende hunto y ta di admira e sosten banda di caminda. Tabata impresionate pa wak e ambiente banda di caminda bo por a sinti e entusiasmo y energia positivo. E publico tabata grita y aplaudi dunando asina sosten y apoyo ne coredonan,’ e Mandatario a expresa.
Minister Endy Croes ta felicita tur e coredonan e di 4 KLM Aruba Marathon, Stichting Run in the Sun, IBISA, ATA pa su contribucion, Cuerpo Policial tur patrocinador y boluntarionan cu a yuda haci e careda aki uno hopi exitoso! Pabien na tur e ganadonan y tur cu a participa!


text:
E prome lunanan di un Aña Nobo ta un momento perfecto, pa sinta reflexiona y confirma tur e metanan cu bo tin, pa e aña cu a caba di cuminsa. Sea e metanan den e area di finanzas, labor, bida familiar y matrimonial of kisas den e parti di salud. E metanan por yuda nos tin un sentido di direccion, di cual nos por sinti un satisfaccion inmenso, ora esakinan keda cumpli of realisa. Loke ta interesante pa sa ta, cu mayoria biaha nos metanan no ta keda cumpli of realisa, no pa falta di motivacion of interes, sino cu nos propio miedo y insiguridad ta stroba nos di haci esaki posibel.
Recientemente un persona yama Tim Ferris a realisa un concepto, cu a haya hopi popularidad rond di mundo yama ‘Fear-Setting’. E concepto aki ta basa riba e metodo cognitivo cu psicologo y e terapistanan, cu sa uza e asina yama; Cognitive Behavior Therapy. Mas cu claro esaki no ta un remplaso pa ayudo profesional, pero si e ta un herment cu nos por uza den nos bida diario, pa por ta mas exitoso y feliz den nos intentonan, pa realisa e meta- y soñonan grandi y chikito.
Pa por realisa bo soño- y metanan ta importante pa tuma algun momento pa medita y refleha riba bo miedo- y insiguridadnan. Cuanto biaha e miedo di realisa un meta a tene bo atras di haci esaki realidad? Cuanto biaha bo a yega di puntra bo mes kico por bay robes? Den situacion asina e mente automaticamente ta bay den su estado defensivo y ta crea diferente scenario, cu na final ta crea e ‘paralisacion di miedo’ cu nos tin: Excusa y pretexto ta forma como resultado di e miedo interno aki manera “mi lo wordo rechasa”, “mi no ta bon suficiente”, of “kisas mi no lo ta exitoso haciendo esaki”.
“Kico ta e cos di mas pio of malo cu por pasa?”.
Crea un lista di tur e scenarionan cu lo por tuma lugar of tur e cosnan cu por bay robes. E idea tras di esaki ta, cu bo ta haya e oportunidad pa mira preto riba blanco, kico tur ta bo miedo- of insiguridadnan, cu ta strobando bo di realisa bo meta. Ni con absurdo esakinan por ta, e ta importante pa ta honesto cu bo mes y eventualmente realisa cu esaki ta solamente un pensamento y no realidad. Un ehempel por ta: si mi tuma e curashi pa haci mi MBA of continua mi estudio banda di mi trabou, mi lo perde amistad como cu mi no lo tin tempo liber mas. E worst case scenario tambe por uz’e pa momento cu bo ta haci falta di curashi of tin miedo di tuma un decision grandi of chikito. Simplemente puntra bo mes “kico ta e cos di mas pio, cu por pasa si mi haci esaki?”.
“Con mi por minimalisa esaki di pasa?”
Nota con e pregunta di reflexion no ta con mi por preveni esaki di pasa, pero con pa minimalisa esaki. Hopi biaha nos ta enfoca riba preveni circunstancia, cu nos no tin control riba di esaki, cual por crea desapunto y frustracion. Despues cu bo a defini bo miedo of insiguridad, analisa cua accion bo por tuma den un forma SMART (specifico, por midi esaki, alcansabel, realistico, duracion di tempo), pa asina minimalisa e pensamento of posibilidad negativo aki di pasa. Por ehempel: traha cu un planificacion y deadlines, pa asina evita cu mi ta cay atras cu mi trabou, laga un persona controla mi trabou y ofrece feedback constructivo un bes pa siman, tuma 1 dia den siman pa enfoca riba famia y amistad como recompensa pa un siman productivo.
“Si e miedonan aki bira realidad kico mi por haci tocante esaki?”
Finalmente crea un lista di accion cu bo lo por tuma si e miedonan aki enberdad bira realidad. E paso final aki ta pone bo den un estado realistico, caminda bo ta bira creativo pa bin cu alternativa y no keda pega den e circulo vicioso di pensamento negativo.
Pa simpel cu e ta mustra, fear-setting tin hopi beneficio, cu por yuda nos realisa nos capacidad maximo y evita, cu nos no ta tuma paso grandi pa realisa meta y soño sea grandi of chikito. Cu esaki den mente, tuma accion ta bira algo normal y mas confortabel pa haci, mas cu claro haciendo esaki un habito y mantene e consistencia cu esaki. Tuma tempo pa examina kico ta algun miedo cu bo tin y mira con bo soñonan pocopoco lo por bira un realidad sigur.


text:
ORANJESTAD (AAN)- Diahuebs anochi a continua e wega pa division honor entre Britannia y Dakota.
All Stories
En conexion cu un bunita proyecto na caminda pa fin di aña
ORANJESTAD (AAN): E atleta Olimpico Monica Pimentel ta preparando pa San Nicolaas Taekwondo Center su campeonato di dia 4 di Juni 2022.
ORANJESTAD(AAN): Un siman prome Marlboro a gana un wega preta contra Salo Park, pero den fin di siman cu a pasa Spuiters tabata demasiado fuerte.
ORANJESTAD (AAN)- Awe lo tin dos wega interesante pa e campeonato di futbol play off semi final di mayor U-17.
ORANJESTAD (AAN)- Dialuna e weganan di futbol pa Campeonato Oro damas a sigui den su di dos siman den Cento Deportivo Frans Figaroa.
ORANJESTAD(AAN): Despues cu Leftovers a blankea Blue Lotus den nan prome wega di temporada den Liga 40+, e equipo a gana su di dos wega tambe sin permiti un careda.
ORANJESTAD (AAN) - Un desafio nobo pa nos para atleta Elliott Loonstra PLY cu a biaha diabierna pa Manchester Gran Britania pa asina competi den e prestigioso campeonato 2022 European Open Para Taekwondo.
ORANJESTAD(AAN): Den fin di siman cu a pasa e weganan di Baseball Liga 40+ a continua cu e wega entre Brazil Old Timers y Blue Lotus.
ORANJESTAD (AAN): Aruba su pareha di bida mas importante ta e lama rond du nos. Puntra bo mes:


text:
MONTSERRAT — Korsou ta empata ku Montserrat den ultimo minutnan pa klasifika pa e sigiuente buelta di e eliminatorio pa Mundial 2018. Tabata Charlton Vicento di Willem II ku a drenta e partido na di 82 minut ku a trese e empate pa Korsou na di 87 minut.
Den e partido na Blakes Estate Stadium, Montserrat e selekshon ku ta bou di mando di Partick Kluivert i Etienne Siliee a bai ariba prome meskos ku djabierne ultimo. Tabata Darrel Lachman di FC Twente ku a manda e selekshon nashonal di Korsou ariba na di 41 minut.
Montserrat ta empata e partido na di 65 minut ku gol di Jamal Willer. Na di 81 minut Montserrat ta bai ariba 2-1 ku gol di Bradley Woods-Garness. Ku e resultado aki e partido lo tabata tin ku bai prolongashon. Pero tabata Charlton Vicento ku ta anota e gol di empate na di 87 minut. Apesar di e empate Korsou ta gana ku skor agregá di 4-3 i pasa pa e sigiuente buelta di e eliminatorio.
Partick Kluivert ta kontentu ku e selekshon a pasa pa e sigieunte buelta pero ta rekonose ku tin hopi trabou pa hasi ainda.
“Mi mester ta honesto, den seis dia mi a trese un sistema di wega nobo i e hungado nan e ehekute ta inkreibel. Awor nos tin e tempu pa evalua tur kos i wak kiko nos por hasi miho”, Kluivert a bisa despues di e partido.
Banda di esaki Kluivert a atmiti ku e no ta satisfecho ku e manera ku e selekshon a hunga kontra Montserrat pero ta bisa ku ta resultado ta konta.
Pa Korsou su sigiuente kompromiso ta den luna di yuni proksimo ora nan tin ku enfrenta Kuba den e di dos buelta di e eleminatorio pa Mundial Rusia 2018. E partidonan kontra Kuba lo keda hunga den mesun formato ku Montserrat, pues un wega na kas i otro for di kas. E partidonan aki lo mester tuma luga entre e fechanan di 8 di yuni pa 16 di yuni.
E selekshon di Korsou no tin masha konosomentu di Kuba ainda. Segun Kluivert, awor lo e bai studia e selekshon Kubano. Mientras ku kiper Zeus de la Paz a duna di konose ku e la hunga kontra di e Kubanonan dos aña pasa na Meksiko ku e selekshon U-20 i nan tabata un ekipo hopi fuerte. Pero di e selekshon mayo di Kuba e no tin niun idea.


text:
Director di Trampolin pa Trabou Lionel Rumnit: E buskeda continuo di e balans entre...
“Mi ta asina contento cu mi trabou como job coach, e tension pa logra balans entre e necesidad di un dunado di trabou y...
Segun documento cu a leak, Hurista di DIMAS a gaña Hues Comisario di Corte...
Segun nos estado di derecho na Aruba, e poder hudicial ta protege derechonan y libertad, ta defende estado constitucional democratico, ta defende e aplicacion...
Studiantenan di tercer aña di IPA: Pakico siñamento na nivel social-emocional ta hopi importante
Ta importante pa reconoce cu desaroya habilidadnan riba nivel social y emocional ta yuda mucha siña miho. Esaki ta locual Social Emotional Learning and...
Jeon ta lansa videoclip di mas nobo “ Savaneta”
Jeon ta lansa e videoclip di su cancion exitoso “ Savaneta “ . E Cancion aki a ricibi un acohida masha grandi y ta...
Plan & Presupuesto di A.T.A. pa 2023 den preparacion: Global Marketing Meetings 2022 a...
Recientemente Oficina di Turismo, A.T.A., a organisa su Global Marketing Meetings unda diferente miembro di e ekiponan di Norte America, Latino America y Europa...
Aruba ta raporta riba e implementacion di e SDG hunto cu e otro paisnan...
Pa sigui encurasha paisnan pa implementa e metanan di Desaroyo Sostenibel(SDGs), Nacionnan Uni a establece un proceso yama “SDG Voluntary National Review (VNR)” cu...
E di cuatro edicion di e Vierlandenoverleg di Salud Publico na Aruba a cera...
Aruba, Corsou, Sint Maarten y Hulanda a traha hopi intensivo hunto pa enfrenta e pandemia di Corona na e mihor manera posibel den Caribe....
Asina bon… nos Papiamento ta? Ken a yega di tende di “abrenuncia, Satanas!?”
Den nos edicion di e siman aki di nos column tocante nos idioma nacional Papiamento, atencion pa algun palabra di nos Papiamento di antaño,...
Riba Dia di San Juan, dump un biaha mas a pega na candela
Ayera diabierna, mientras Aruba tabata celebra Dia di San Juan, Dera Gay, ciudadanonan a expresa disgusto cu un biaha mas tabatin un candela grandi,...
OM: Manda cas
E sospechoso O.E.O. den e investigacion Flamingo a wordo manda cas awe riba ordo di fiscal di husticia. Su detencion no tabata necesario mas...


text:
The content originally appeared on: Diario
AZV no tin reemplazo pe!
ORANJESTAD (AAN) – Un mayor a bishita redaccion di DIARIO relaciona cu un preocupacion grandi cu e tin, cu su yiu di 11 aña di edad cu ta den man di e Orthodontist dr. Kawaiah, net e luna aki cu e mester pone su beugels AZV a stop e servicio di e Orthodontist aki.
E mayor ta masha disgusta pasobra AZV a laga traha dr. Kawaiah pa mas di diez aña caba y awo ta bin exigi un papel di Hulanda. E peor caso ta cu tur e otro Orthontistnan di AZV tin lista di spera te pa fin di 2023 of 2024 y nan ta bisa cu nan pashentnan tin prioridad.
E yiu di e dama aki tin un problema urgente y si e no ta pone su beugels, e tin cu bay opera y esaki ta un operacion hopi doloroso y costoso cu AZV mes tin cu bay cubri e operacion aki.
E mama ta menciona cu su yiu a bay hopi atras cu su dentadura; su dientenan ta crece un riba otro, y e ta dañando caba su kak; radiografianan ta mustra esaki. Manera DIARIO a yega di splica caba, esaki ta trece mas problema di salud.
E unico opcion cu tin ta pa bay over na paga e tratamento aki cu tin un costo di como di 7 mil florin pa cuminza, cu ta algo hopi pisa pa un mama soltero. “Nan no ta duna bo ningun solucion. Tin cuater Orthodontist y si nan ta kita un y no ta busca reemplazo e pashent ta esun cu ta wordo perhudica. Den e caso aki un mucha di 11 aña. Door cu e ta pushando su kak e no por papia bon y ta haya hopi bullying na scol, locual tin e mucha hopi traumatiza. Esaki no ta un caso isola. Tin hopi mucha cliente di dr. Kawaiah cu ta den e mesun situacion cu e hobencito aki.
KI SOLUCION AZV TIN PA E CASONAN URGENTE AKI?
Dr. Kawaiah ta specializa den BIOmechanics y “Maxillaryskeletal Expansion” cu ta locual e mucha aki mester haci. E ta conoci cu e docter aki tin e ultimo ekiponan di punta (mas moderno), y e pregunta ta cual ta e problema cu e papel hulandes aki, si Aruba tin un profesional asina specializa akinan? E lo por ta un capricho di otro dentistanan cu ta sinti nan mes intimida?
Dr. Kawaiah ta duna les di Orthodontia na Universidadnan internacional, manera New York Dental, Chile, Nevada, California, entre otro. Orthodontistanan internacional ta paga pa bay su lecturanan y tuma les di dje. Pero na Aruba nan kier stop su practica. Aruba no tin e luho di tin specialistanan na monton pa retira un docter asina, y laga e muchanan keda perhudica.
E mayor a bay diferente dentista y ningun por atende cune. El a bay AZV pa papia cu señora Alders cu tampoco a atende, y mientras tanto e mucha ta wordo perhudica, y kico ta bay pasa awo? Esaki pueblo kier sa, pasobra pa core cu un profesional manera Kawaiah ta dañino pa Aruba. E pregunta grandi ta: “Ki solucion AZV tin pa e casonan urgente aki, y pakico e papel di Hulanda ta asina necesario despues di diez aña cu e Orthodontist ta eherciendo su trabao na Aruba cu hopi profesionalismo?”
“Ta miyones e comunidad aki ta paga AZV y nan tin obligacion di percura pa atende e casonan critico na tempo, y un mucha no mester bira victima pa cambionan di ley vooral si e specialista tin decadanan a eherce caba, y un mayor no mester pasa den un caminda di Cruz asina”.


text: Diabierna atardi a drenta informe di un accidente cu hende herida dilanti di Anytime Bar Restuarant na Paradera, mesora a dirigi tanto polis como ambulans na e sitio. Na yegada di e patruya a bin compronde cu un auto bayendo nort a bira na man robez pa bay na e bar restaurant pero no a mira e scooter di direccion contrario y a dal esaki. E impacto tabata fuerte y e motociclista a bay cay algun meter mas leu y e scooter mes a plama for di otro. E motociclista a sinta keha di basta di dolor y a conta polis con e cosnan a sosode, na yegada di e ambulans nan a atende e victima y a transporte pa hospital.


text:
ORANJESTAD – Durante e reunion publico den Parlamento pa legalisa e sosten financiero den forma di Subsidio di Salario, Minister Maduro a tuma un rato pa gradici tur comision cu a trahaincansablemente pa asina Gobierno por a brinda sosten financiero na comercio den forma di Subsidio di Salario y Sosten Financiero pa kwartaal.
Comision Comercio
E mandatario ta gradici e ‘Comision Comercio’ cu a consisti di ATIA, AHATA, Camara di Comercio, SVB, Departamento di Estadistica, Departamento di Finansa, Departamento di Impuesto, Departamento Economico, Bureau Rampenbestrijding Aruba y representante di Ministerio di Labor. E comision aki a traha riba e Sosten Financiero cu a wordo duna nacomercio den forma di e 4000 florin pa kwartaal na empresa chikito y mediano y a traha tamberiba e condicionnan pa otorga e Subsidio di Salario pa comercio por a mantene cupo di empleo.
Comision Decreto Ministerial
Minister Maduro ta gradici tambe e comision cu a traha riba e Decreto Ministerial cu ta contenee reglanan pa por brinda e sosten financiero pa kwartaal y tambe e subsidio di salario na e companianan. E Subsidio di Salario a conta cu 3 Decreto Ministerial ya cu na 3 ocasion mester aadapta e reglanan. E comision aki a consisti di SVB, Departamento di Estadistica, Departamentodi Finansa, Departamento di Impuesto, Departamento Economico y Departamento di Legislacion.
Toetsingscommissie/bezwaarcommissie
Palabra di gratitid tambe ta bay pa e ‘Toetsingscommissie’ cu a consisti di SVB, Departamento di Impuesto y Departamento Economico. E comision aki a keda encarga pa trata e obhecionnanhaci (bezwaren) riba otorgacion di Subsidio di Salario y Sosten Financiero pa kwartaal.
Un total di 467.5 miyon florin na sosten financiero duna na comercio
Danki na e efsuerso grandi di tur empleado publico y demas persona cu a forma parti di e comisionnan aki, Gobierno por a brinda un total di 422.8 miyon florin na Subsidio di Salario y un total di 44.7 miyon florin na Sosten Financiero pa kwartaal den 2020 y 2021. Pues un total di 467.5 miyon florin a wordo duna na comercio pa por surpasa e crisis.
Minister Xiomara Maduro ta gradici tur instancia y persona cu a haci un esfuerso grandi paAruba por a enfrenta y surpasa e pandemia. E mandatario ta gradici specialmente SVB pa nan eficiencia, esfuerso grandi y bon cooperacion cu a haci cu e administracion y e pagonan di e
sosten financiero por a bay na un manera eficaz. Danki na e trabou haci pa tur e instancianan aki, hopi mama y tata por a conserva nan cupo di trabou y entrada durante e crisis di mas grandi cu nos Pais a yega di conoce.


text:
WILLEMSTAD – Ministerio di Desaroyo Ekonómiko (MEO) ta informá ku entrante 1 di yanüari 2017, tarifa máksimo di bùs chikí i mediano ta subi konforme desishon di Konseho di Minister.
Kousa prinsipal di e subida ta e echo ku promedio di preisnan di kombustibel di e último mitar aña (NAf. 1,0125) ta mas ku e promedio ku a usa den e kalkulashon di yüli. MEO ta usa entre otro e promedio di preisnan di kombustibel pa kalkulá e gastu di kombustibel. E último biaha ku a adaptá tarifa di bùs chikí i mediano tabata na yüli último.
Entrante e fecha menshoná e tarifa pa Stadsdistrict ta subi di 1,90 pa 2,00 florin ku ta un subida di 10 sèn. E tarifa di Stadsdistrict pa 2e district ta subi di 2,45 pa 2,50 ku un subida di 5 sèn. Tarifa di Otrabanda pa 3e district ta subi di 3,50 pa 3,60 ku ta un subida di 10 sèn. Tarifa dentro di 2e district, ta subi di 2,45 pa 2,50 i tarifa den 3e district ta subi di 1,90 pa 2,00.
E área di Otrobanda i Punda ta wòrdu konsiderá komo e promé distrito. For di Otrobanda e promé distrito ta yega te ku rotònde di Palu Blanku. For di Punda esaki ta yega te na rotònde di Janwe i te ku Pir na Maripampun. E 3er distrito ta kuminsá for di rotònde di Zegu i te yega te na Wèstpunt. E 2do distrito ta akapará tur demas bario ku no ta kai bou di promé ni 3er distrito.
MEO ke enfatisá ku e tarifanan ariba menshoná ta konta pa solamente busnan mediano i chikí i pa pasaheronan for di 2 aña di edat bai ariba.


text: Manera nos di awe24.com a bin ta informando for di ayera caba cu Guardacosta a intercepta un barco di carga sospechoso cu tabata ancra mas of menos 1 milla for di waf di Oranjestad, net na e momentonan ey nan a aborde y nos a publica e noticia aki como primicia. Guardacosta a aborda e barco y a obliga e capitan pa nan drenta e waf di Aruba pa asina revisa e boto aki profundamente. A bin resulta cu e barco aki yama Aressa y ta un barco registra y ta nabega bao bandera di Cameroon ta trata aki di un barco di 42 anja cual dia 2 di february 2020 a sali for di Suriname y dia 17 di february 2020 a mara na e waf di Punto Fijo y diadomingo a sali for di Venezuela y dialuna tabata dilanti di Aruba unda Guardacosta a haye. Abordo di e barco aki den oranan di madruga durante un buskeda riguroso a bin descubri un lote biyonario di droga ta ser papia aki di e lote di dorga di mas grandi intercepta den nos awanan pero te ainda no por a confirma e cantidad cu exactitud. A bay over na detencion di e capitan y e marineronan unda a trasladanan pa e wardanan di polis na Shaba y Sanicolas. En total 7 persona a ser deteni y entre nan e capitan tambe. Den oranan di ayera tardi y awe madruga nos a acerca e oficialnan como tambe e vocero di guardacosta y nan a declara na nos cu nan no por duna ningun informacion ainda di e caso aki. Pero nos team di reporteronan y tambe asisti pa e Team Prensa Aruba a logra haya hopi informacion y detaye di e caso grandioso aki unda atrobe Guardacosta ta dal baho mundo un golpi fuerte cu encautamento di e lote aki. Nos lo sigui informa!


text: Diasabra atardi a drenta informe di un accidente cu hende herida na Piedra Plat na e crusada banda di Weng Kee, mesora a dirigi tanto polis como ambulans pa e sitio. Na yegada di a patruya a bin constata cu aki un chauffer di un Hyundai Tucson no a duna preferencia na un Hyundai Elantra coriendo riba caminda grandi bayendo pabao. E chauffeur di e Elantra a purba brake pero no a logra scapa di e accident. E impacto tabata uno fuerta y semi-frontal un dama cu a resulta herida a ser trata pa ambulans.


text:
OPPA oficialmente segun su statuut tin dos reunion general pa aña y esaki tabata e ultimo p’e aña aki, caminda cu a splica kico OPPA a haci fo’i januari pa awo y tambe pa otro aña ta presenta e presupuesto.
Segun presidente di OPPA, Ivo Valdes, a papia entre otro riba dicon OPPA ta riba caya. Esaki ta pasobra cu nan ta saliendo p’e gelijkbedrag, cual nan no ta hayando completo y no ta haya esey husto. E miembronan a haya un splicacion riba esaki.
Logicamente tabatin mas pregunta riba e asunto ey, pakico a join e sindicatonan, etc. Sinembargo a ripara si cu e miembronan presente a keda contento y nan tabata contento tambe cu OPPA ta luchando pa nan derechonan.
Tabatin algun disgusto den publico. Na momento cu tabata invita e sindicatonan, gobierno no ta manda OPPA e invitacion.
Valdes a conta cu na comienso OPPA no tabata invita, sinembargo den e ultimo dos añanan, ta invitando OPPA, aunke ta yama nan pa sindicato, cual no ta asina.
Si na momento cu e sindicatonan bay pa reuni cu gobierno, OPPA tey presente.
Por ultimo Valdes a comenta por bisa e pensionadonan, vooral esunnan di OPPA, ta bringando pa haya e gelijkbedrag cu gobierno tin cu paga e luna cu ta bin. OPPA ta haci su best pa hay’e completo, pero segun Valdes mita si nan tin di haya.


text:
Theodorus Aloysius Marie “Dick” van der Vaart a risibí kondekorashon Real for di mannan di Gezaghèber Edison Rijna.
Ta un muestra di gratitut pa su dedikashonnan.
Dòkter Dick manera kariñosamente nan ta yam’é, promé ku la baha ku penshun tabata direktor i dòkter di kas independiente na Centro Médico Central Bonaire, direktor di un sentro hiperbáriko, dòkter di buseo, dosente i músiko.
Dekorandùs a realisá un kamber di rekompreshon na Boneiru basá riba e kresementu di e indústria di buseo. Tambe e kamber aki por us’é pa diferente tratamentu. Ku realisashon di e sentro hiperbáriko aki dekorandùs por a yuda skapa hopi bida eksitosamente, skapa hopi persona di amputashonnan i tambe hasi di Boneiru un destino popular i ku seguridat pa e turismo buseador.
Mester bisa ta èksistí e opshon pa por skohe pa risibí un kondekorashon durante okashon general huntu ku otro dekorandùsnan ò por skohe pa un okashon partikular. Mirando e echo ku dekorandùs tabata teniendo un simposio tokante kamber di rekompreshon algun persona yegá na dòkter Dick van der Vaart a opta pa sorpres’é na e okashon ei.
Mirando tur e lokualnan dekorandùs a hasi su Mahestat Rei Willem Alexander a nombra dòkter Dick van der Vaart komo Öfficier in de Orde van Oranje Nassau”
Gezaghèber na e okashon aki a felisitá dekorandùs ku e bunita logro aki.
Sr. drs. Theodorus Aloysius Marie (Dick) van der Vaart, den e kaso akí, dekorandùs
Dekorandùs a pasa den un karera fantástiko den tur modestia; mas ku 35 aña dòkter di kas, direktor / doño di i trahando komo dòkter di kas independiente na Centro Medico Central Bonaire, direktor di un sentro hiperbáriko, dòkter di buseo, dosente i músiko. Semper kla pa yuda, nunka p’e no ta un problema pa duna kontesta, semper dunando ayudo rápido i adekuá na su propio manera amabel, desidido i plasentero.
Mirando e industria di buseo ku ta kresiendo i pa mehorá siguridat di esaki, na aña 1986 dekorandùs a realisá un kamber di rekompreshon na Boneiru. Siendo e inisiadó, fundadó i direktor di Foundation Recompression Chamber Bonaire, dekorandùs na un manera spesial a konektá kalidat di kuido di salú i promoshon di industria di turismo ku otro.
Den promé instante a hasi uso di un tanki hiperbáriko ku Marina Real a opsekiá, ku nan a pone den un espasio chikitu. Na aña 2006 a introdusí e kamber moderno akí ku ta keda usá pa otro tratamentunan tambe; dekorandùs a mira e posibilidat pa hasi uso di e kamber pa pashènt ku herida ku tin problema pa kura, manera pashènt diabétiko, den kaso di amputashon òf herida onkológiko ku no ta kura. Ku realisashon eksitoso di e kamber di rekompreshon dekorandùs por a salba hopi bida, eksitosamente evitá un kantidat innumerabel di amputashon i hasi di Boneiru un destinashon di buseo popular i seif.
Dekorandùs ta fultaim disponibel komo dòkter di buseo pa duna tratamentu na sambuyadónan òf pa duna konseho na su koleganan. Banda di esei e ta ofresé (re)kapasitashon riba tereno di medisina di buseo, e ta duna formashon na dòkternan, enfermera- i enfermeronan i e ta tene presentashon na kongresonan. E ta mantené kontakto estrecho ku Divers Alert Network USA, ku kua den sentido tékniko tambe e ta tene kalidat di e kamber di rekompreshon na nivel haltu. Te na Oropa i Merka dekorandùs su nòmber ta konektá na bon medisina i arte di medisina, ku un spesialisashon ekstraordinario komo dòkter di buseo i dòkter hiperbáriko.
Por kualifiká dekorandùs komo ‘un persona ku pa hopi tempu a hasi esfuerso na benefisio di komunidat i ku a stimulá otronan pa hasi esaki’.
Ku bista riba e total di su méritonan i mirando e karakter, durashon, prestigio internashonal, impakto i nifikashon di su aktividatnan, Su Mahestat Real Rei Willem Alexander ta nombra señor drs. Theodorus Aloysius Marie (Dick) van der Vaart komo Officier den Òrden di Oranje-Nassau.